
NE BATALI 
KONTRAŬ, SED 
LABORI POR 

intervjuo kun Boris Kolker 
okaze de lia 65-jariĝo 

Cu vi povas rakonti pri via esper- 
antistiĝo? Kiam kaj kiel ĝi okazis? 

Mi eksciis pri Esperanto ko- 
mence de la jaro 1956, traleginte 
en la ruslingva versio de la revuo 
“Pollando” artikolon de Isaj 
Dratwer “Pollando - patrujo de 
Esperanto”. La artikolo kaj la ideo 
de Esperanto ege impresis min. Post multaj jaroj, kiam mi mem aŭtoris multajn 
similajn publikaĵojn, mi relegis tiun artikolon, kiu ĉi-foje impresis min kiel tute or- 
dinara. La 30-an de novembro 1957 mi komencis reskribi en kajeron libreton de 
N.D.Andrejev kun koncizaj gramatiko kaj vortareto de Esperanto. Tiun daton mi 
konsideras kiel la daton de mia esperantistiĝo. Post du monatoj mi organizis la 
unuan rondeton, kaj instruante lernis mem. 

Kia estis la unuapartoprenita de vi E-tendaro? Kio interesa okazis en ĝi? 

Mia unua tendaro estis la 2-a Balta Esperanto-Tendaro (BET) en Estonio en la 
jaro 1960. Tiutempe la homoj preskaŭ ne vojaĝis. Do mia vojaĝo Kiŝinjov- 
Moskva-Tartu-Tallinn-Leningrad-Kiŝinjov (kaj ĉieaj renkontiĝoj kun esperantistoj) 
aspektis kvazaŭ ĉirkaŭmonda. En la tendaro mi unuafoje aŭdis Esperantajn kantojn 
(“Esperanto estas la lingvo por ni” kaj aliajn), amikiĝis kun Hilda Dresen, unuafoje 
tradukis simplan kanteton kun mia samĉambrano Vitas Silas kaj fondis la tradician 
Tendaran Universitaton per tri prelegoj pri interlingvistiko (kiujn mi verkis sub 
gvido de akademiano Paul Ariste). 

Car vi estas kunfondinto kaj kungvidinto de SEJM (Sovetia Esperantista Junulara 
Movado), ĉu vi povas nomi iun daton, kiun oni povas konsideri kiel naskiĝda- 
ton de tiu unuapostmilita tutlanda sovetia E-unuiĝo? 

Tio povas esti la 16-a de decembro 1965. Tiuvespere, post mia prelego en la In- 
terlingvistika Sekcio de la Instituto de Lingvoscienco, Vladimir Samodaj kaj mi si- 
dis ĉe kafotaso en proksima kafejo, pridiskutis la ideon de Anatolo Gonĉarov kaj 
decidis krei tiun junularan organizaĵon. 

Vi estis la unua sovetia komitatano de TEJO, Cefdelegito kaj komitatano de UEA. 
Havante tiel grandan sperton de internacia agado kaj loĝante mm en Usono, 
ĉu viplu sentas vin reprezentanto de la rusia esperantistaro? 

Mi ĉiam serĉas freŝajn 
fortojn en diversaj landoj por 
engaĝi ilin en Esperanto- 
aktivadon. Lastatempe mi 
kreskigas novajn verkistojn 
en mia Intemacia Perfektiga 
Koresponda Kurso (IPKK). 
Car plej bone mi konas es- 
perantistojn el Rusio kaj eks- 
Sovetio, mi klopodas promo- 
cii plurajn el ili en tiuj sferoj, 
kie mi havas influon: la in- 


ternacia gazeto “Monato”, la 
Akademio de Esperanto, la 
Komitato de UEA kaj aliaj. 


Dum via 11-jara loĝado en 
Usono vi certe partoprenis 
landajn E-kongresojn, vizitis kliibknnvenojn. Per kio tinj aranĝoj diferencas de 
la nialandaj? Cn ekzistas en Usono io simila al niaj someraj tendaroj? 


Mi partoprenis nemulte da esperantistaj aranĝoj en Usono, ĉar ili estas mallong- 
daŭraj kaj postulas grandajn vojaĝ-elspezojn. Sajnas al mi, ke la kluba vivo en 
Usono estas ne sufiĉe vigla. Io simila al la msiaj tendaroj estas usonaj-kanadaj 
renkontiĝoj en Okemo, sed ili estas nur tritagaj. Altnivelaj estas NASK-oj (la 
“Nord-Amerika Somera Kursaro” de Esperanto), sed ili estas ege multekostaj. 


Kio al vipleje mankas en Usono el tio, kion vi havis ĉi tie antaii la transloĝiĝo? 


Unuavice, la juneco kaj tio bona, kio estas ligita kun ĝi. 

Cu vi planas dum proksimaj jaroj viziti Rusion? Se jes, ĉu vi strebos partopreni 
dum la vizito iun rusian E-aranĝon? 

Se mia edzino Esther kaj mi bonŝancos partopreni en la 90-a Universala Kon- 
greso en Vilnius, ni klopodos viziti Rusion. Se tiutempe okazos alloga esperantista 
aranĝo, ni strebos partopreni en ĝi dum kelkaj tagoj. Kaj intertempe mi antaŭĝuas 
renkontiĝi kun pluraj msiaj esperantistoj en la 89-a Universala Kongreso en Pe- 
kino. 


Se vi povus havi en Rusio same interesan kaj same salajratan laboron, kiel vi ha- 
vas en Usono, ĉu vipreferus reveni en Rusion aŭ restus en Usono? 

Oni ne povas eniri en la saman riveron dufoje. Ni sentas nun Usonon kiel nian 
hejmlandon. 

Kian laboron vi faras kiel E-akademiano? Cu la Akademiopreparas iunprojekton, 
interesan por pli-malpli vasta tavolo de klera esperantistaro? Se jes, ĉu vi mem 
partoprenas en la projekto? 

En la Interreta epoko akademianoj multe komunikiĝas kaj diskutas. Sed mal- 

multo el tio atingas la publikon. E1 “soci-utila” agado mi nomu la Akademian Kon- 
sultejon (kiu kolektive preparas respondojn al prezentataj subtilaj demandoj) kaj 
laboron pri la 9-a Oficiala Aldono (kiun faras la Sekcio pri la Generala Vortaro). 
Mi estas aktiva ano de ambaŭ akademiaj kolektivoj. 

Cu vi provis iam kalkuli (almenaŭ proksimume): a) la suman eldonkvanton de viaj 
lernolibroj? b) la nombron de ĉiuj viaj E-lernintoj (ĉeestaj kaj korespondaj)? 
Tio estus malfacilaj taskoj. 

a) Mia baza lemolibro aperis (krom la unua ĵumala versio) eble en 50 mil 
ekzempleroj (eldonejo “Nauka”, multobligoj en Ufa kaj en multaj urboj de Sovet- 
Unio). La ekspres-kurso aperis en la fama scienc-populara revuo “Kemio kaj vivo” 
en la kvanto 265 mil ekzempleroj plus 3 mil ekzempleroj kiel libreto. “Vojaĝo en 
Esperanto-lando” aperis en 
5500 ekzempleroj. Aldone - 
modemigitaj versioj de la ler- 
nolibroj en Interreto, kiujn el- 
ŝutis miloj da homoj. 

b) Mian amasan korespon- 
dan kurson dum 23 jaroj finis 
883 personoj: mi havas plenan 
liston de diplomitoj kun dip- 
lomnumeroj. Pri lemintoj en 
alispecaj kursoj mi ne havas 
imagon; nu, almenaŭ 500 per- 
sonoj. Krome, tre multaj ho- 
moj konsideras min sia instm- 
isto, ĉar ili lernis Esperanton 
per miaj lemolibroj presitaj 
kaj Interretaj. 

Cu vi planas verki kaj aperigi 
novajn librojn? Se jam es- 
tas iuj planoj, kiaj libroj 
tio povos esti? 

Mi havas nur unu planon: aperigi ĉe UEA la trian eldonon de “Vojaĝo en Espe- 
ranto-lando”, kiu estos eĉ pli alloga ol la dua. Kaj mi havas kelkajn revojn: a) el- 
doni la modernigitajn versiojn de la lemolibro kaj ekspres-kurso kiel unu libron, 
lukse grafikumitan; b) prilabori kaj eldoni librofonne mian disertacion “Kontribuo 
de la msa lingvo al la formiĝo kaj evoluo de Esperanto”; c) verki libron pri Lu- 
doviko Zamenhof. 

Cu vi havis iam ideon ĉesigi vian aktivan E-agadon kaj dediĉi vian liberiĝontan 
tempon al io alia? 

Eble mi faros tion post 35 jaroj. Sed tiun tempon necesas ĝisvivi. Statistika es- 
ploro, farita en Germanio, montris, ke esperantistoj vivas pli longe ol averaĝaj so- 

cianoj. Kial do rezigni la eliksiron de longviveco? 

Kiel vi taksas la agadon de Renato Corsetti en laposteno de UEA-prezidanto? Kiu 
laŭ vi estus la plej bona kandidato por tiu ĉi posteno en novaj elektoj ĉi- 
somere? 

Renato Corsetti estas la plej demokratia Prezidanto de UEA. Li ne atendas, ke 
iu skribu al li pri io. Renato mem iniciatas kaj promocias multajn agadojn kaj 
regule komunikiĝas kun miloj da homoj. Vi ne imagas, kiel populara li estas en 
Brazilo - la lando kun tre dinamisma Esperanto-movado. Mi esperas, ke li reelek- 
tiĝos en Pekino por unu plia periodo. 

Kion vi opinias pri ĝenerala stato de la lingvo Esperanto kaj E-movado nun? Cu ĝi 
progresas dum lastaj jaroj? 

Mi trovas la nunan ĝen- 
eralan staton de la movado 
nemalbona kaj ligas multajn 
ĝiajn estontajn sukcesojn 
kun Interreto. Iam Laszlo 
Szilvasi trafe diris, ke Espe- 
ranto kaj Interreto estas 
kvazaŭ kreitaj unu por la 
alia. Tiun proksimecon in- 
das eluzi maksimume. 

Cu vi kredas, ke en proksi- 
maj jardekoj Esperanto 
povas havi esence (al- 
menaŭ kelkoble) pli vas- 
tan uzadon ol ĝi havas 
nun, ke aperos en la 
mondo kelkoble pli da 
E-parolantoj ol estas 
nun? 

Mi lemis la lingvon, 
kiam ĝi estis 70-jaraĝa. Mi aktivas en Esperantujo dum preskaŭ duonjarcento. In- 
tertempe Esperanto havis multajn sukcesojn en multaj lokoj kaj multaj sferoj 
(ankaŭ malsukcesoj ne mankis), sed okazis nenio eksterordinara. Kvankam mi ri- 
gardas en la estontecon de Esperanto kun optimismo, mi ne esperas vidi 
revoluciajn ŝanĝojn dum mia restinta vivo. Mi estos ĝoja, se mi eraras. 

Kiel vi rilatas al la konkurenco inter la angla lingvo kaj Esperanto? 

Mi ne vidas konkurencon inter ili. Ambaŭ havas siajn niĉojn, same kiel kelkaj 
aliaj lingvoj, uzataj en intemacia komunikiĝo. Anstataŭ batali KONTRAU la angla 
lingvo, estas preferinde labori POR Esperanto: informi, instrui, apliki, kongresumi, 
verki, legi, skribi, korespondi, kanti, krei esperantistajn familiojn; eĉ iam simple 
babili pri bagateloj - la lingvo vivas nur en uzado. 

Kiu originala E- 
beletraĵo pleje 
impresis vin dum 
la legado? 

Mia plej ŝatata li- 
bro estas “Kredu 
min, sinjorino!” de 
Cesaro Rossetti. Mi 
varme rekomendas 
ĝin al ĉiuj. 

Cu vi povas re- 
memori kaj ra- 
konti iun intere- 
san okazintaĵon el 
via longa esper- 
antista vivo? 



Mi ja povus rakonti eĉ kelkajn, sed tio trolongigus nian jam sufiĉe longan in- 
tervjuon. Prefere mi faru tion iam aparte. 

intervjuis Viktoro Aroloviĉ kaj Garik Kokoiija 


INTERNACIA RENKONTIĜO EN ARMENIO 

Antikva, riĉa je memorindaj ekskurslokoj, Armenia tero invitas geamikojn el 
proksimaj kaj malrpoksimaj regionoj partopreni Intemacian E-renkontiĝon la 18- 
24-an de junio 2004, dediĉitan al la 100-jariĝo de Gurgen Sevak, fama armena es- 
perantisto, akademiano de Esperanto. 

Vin atendas varia kaj riĉa programo: interkona vespero, solena akcepto en 
AOKS (domo de amikeco), prelegoj, diskutoj, sportaj konkursoj, koncertoj, E- 
ludoj, ekskursoj, amuzvespero, instruado de kantoj, aŭkcio, voĉdonado por s-ro kaj 
s-ino IER ktp. 

Aliĝkotizo ne estas. Restadkostoj: hoteloj en la centro de Erevano de 15 ĝis 100 
dolaroj tage, inkluzive matenmanĝon (antaŭmendo necesas). Manĝado: povas esti 
organizita kaj memstara (ekde 10 dolaroj tage), laŭ deziro. Por ekskursoj necesos 
pagi aparte. Pri la alveno bonvolu anonci anticipe. 

Ni atendas ne nur e-istojn, sed ankaŭ simpatiantojn de Esperanto. Kontak- 
tadresoj: <karinko_arm@yahoo.com>, <Bella.Karapetian@wfp.org>. 

Salutas nin suna veter’, 

Salutas nin freŝa aer’, 

Ĉar zorgis pri 1’ hasta de vintro forkur’ 
Gastama Jekaterinburg’. 

Ura, ura, Uralo! 

Valsigu kune nin 
En la printempa balo - 
Donaco de 1’ destin’. 

Ura, ura, Uralo! 

Alvenis nia temp’ 

Dum ĝojo kaj dum malo 
Ni restu en printemp’! 

Ni ludu kun sprita sagac’, 

Ni kantu kaj dancu sen lac’, 

Sufiĉas nur horo por dormi ĝis vek’ 

En gaja medio de SVEK. 

Mikaelo Bronŝtejn (Tihvin) 


La 1-3-an de 
majo plensukcese, plezurige 
kaj interese en Jekaterinburg pasis la 
regiona renkontiĝo “Esperantista Prin- 
tempo en Uralo”. Ni, la organizantoj, 
raportas, ke la renkonton ĝuis 64 (sesdek 
kvaij registritaj partoprenintoj el 20 (!) 
urboj - de Novosibirsk ĝis Sankt- 
Peterburg. Kompare al la pasintjara 
renkontiĝo en Toboljsk okazis preskaŭ 
duobla kresko (en “Primavero en To- 
boljsk” estis 33 partoprenintoj el 11 ur- 
boj)! Ciuj oficialaj kaj neoficialaj pro- 
grameroj pasis sukcese, la ĝenerala 
etoso estis vere ĝuinda, amika kaj distra. 
La organizantoj ricevis multajn dankojn 
pro tio, ke sukcesis ki'ei ĝuste tian agrab- 
lan neformalan etoson. Ce la ttt-ejo 
<http://komencanto.narod.ru> aperis la 
fotoj pri la aranĝo. 


PRINTEMPAJ SPERTOJ EL JEKATERINBURG 



Tasko de ĉiu regiona renkontiĝo estas kunigo kaj reaktivigo de esperantistoj 
loĝantaj en pli-malpli relativa geografia proksimeco. Tial ĝia programo havas plej 
ofte universalan karakteron kaj devas esti nuancata ĝis bezonoj kaj deziroj de 
diversaj celgrupoj de 

partoprenantoj. La organizantoj de 
la ĉi-jara “Esperantista Printempo 
en Uralo” ofertis la programon, 
kies varieco spegulis diversajn 
bezonojn kaj similis al zorge 
ekvilibrita bunteco kalejdoskopa, 
kie ĉiu parteto de la unueca bildo 
estis neripeteble alloga kaj 
interesokapta elemento. 

La lingva kaj kulturkleriga 
partoj de la programo efektiviĝis 
preskaŭ sen interrompoj kaj 
paŭzoj, kaj neniu montris 
kontraŭstaran sintenon aŭ kaŝitan 


LLZ, Vladimir Opletajev kaj Mikaelo Bronŝtejn 

indiferenton, kiel iufoje okazas, kiam 
sur podio antaŭ mute enua publiko 
palavre digresias invitita aŭ hejmdevena 
prelegulo. Engaĝiteco kaj prompta ak- 
tiveco de la partoprenantoj premisis 
senĝenan dialogon, el kiu ĉiufoje fontis 
ideoj, neordinaraj konkludoj kaj suge- 
stoj. La brila vico de sprite kaj sigle 
nomataj VIP (Vere Interesaj Personoj) 
dum siaj aŭtoraj programoj ĉiam kolek- 
tis plenan salonon da atentaj aŭskultan- 
toj. Mikaelo Bronŝtejn, Garik Kokolija, 

Anatolo Radajev, Gafur Gazizi, Tatjana 
Vŝivceva estas getalentuloj, kiuj pro siaj elstaraj, ĉefe literaturaj sukcesoj meritas 
apartan atenton kaj sincerajn aplaŭdojn. Mikaelo Bronŝtejn prezentis sian novan 
kompaktan diskon “Mia nomo ne gravas” kaj novan romanon pri la peterburga es- 
perantisto A.Postnikov. Evidente, ĉi tiu libro, majstre kaj verve priskribanta la ak- 
rajn eventojn el la komenco de la pasinta jarcento en la cara Ruslando fariĝos inter 
frandemaj legemuloj furora verko. Por multaj novicoj aŭ izolitaj esperantistoj, kiuj 
ne havas eblon partopreni grandajn enlandajn forumojn, la renkontiĝo kun niaj 
eminentaj literaturistoj signifis unikan aliron al altnivela aŭtenta Esperanta litera- 
turo. 

Disputon pri la titola temo de la renkontiĝo gvidis Viktor Kudrjavcev, kiu lan- 
ĉis ĝin aperinte antaŭ la publiko en la rolo de la plej fama beletra revemulo kaj ide- 
alisto - hidalgo Don Quijote de La Mancha. Li penis re- 
aligi sian taskon sentrude, sed lerte kaj provoke agitis la 
ĉeestantojn eldiri siajn opiniojn, kiuj variis de privataj 
spertoj, individuaj sintenoj kaj ideoj ĝis ekzotikaj propo- 
noj. Fine evidentiĝis ke la kema ideo de la disputo 
riveliĝis jam en ĝia titolo “Esperanto-movado bezonas 
kaj Idealistojn kaj Realistojn”. Inter tiuj ĉi du specioj de 
la Esperanto-komunumanoj esence ne estas antagonismo 
nek ekzistas strikte markitaj limoj, ĉar por ĉiu pmdentulo 
aktuale gravas la instiga slogano, kiun refoje insiste 
aŭdigis Viktor Kudrjavcev role de la sincera inĝenia pro- 
tagonisto-hidalgo: “Ni laboru kune!”. 

La dumtaga aktivado kontinuis senĝene tra la nokto, 
kaj tre oportuna saloneto kiel akcesora kunvenejo kun 
tablo plena de trinkaĵoj kaj ordinaraj turistaj manĝaĵoj, 
rapide kaj laŭpove improvizata de ĉiuj ĉeestantoj, eble an- 
stataŭis la tradician lignofajron, sed ne malpli ol braĝo 
arde varmigis la korojn kaj spertis gajajn dancojn, karam- 
bolojn, kantojn kaj gitarludon ĝis frua mateno. La amika 
kunestado kiel reflekto de la agrablaj printempaj tagoj kaj 




Viktor Kudrjavcev 

noktoj vibrigis ĉies animojn agordante 
ilin al skuaj rememoroj pri pasintaj even- 
toj kaj amikoj, plenigante la korojn per 
novaj esperoj. 

En la streĉa programo troviĝis niĉoj 
ankaŭ por eksterlingvaj servoj: busa 
ekskurso tra la urbo, ekskurso en la unika 
muzeo de ŝtonoj kaj mineraloj, vizito al la 
novkonstruita Katedralo sur sango 
memore al la kanonizitaj caraj gefamili- 
anoj kaj vojaĝo al “Ganina jama” - fune- 
bra fererca minejo, kie ĉesis la tera vojo 
de la lasta rasia cara familio. Ni ĉiuj estis 
ravitaj de la nova fabela monakejo kun 
lignaj preĝejoj kaj katedraloj konstraitaj 
ĉi tie post la jaro 2000 en origina rusa antaŭbizanca stilo omaĝe al la viktimoj de la 
sanga revolucia torento. Multaj esperantistoj asertis, ke ili nepre revenos ĉi tien kun 
siaj infanoj, car ĉiupaŝe en tiu ĉi pinarba kaj betula tristejo oni sentas beatan sank- 
tecon, purigan kaj reanimigan forton de la elkora pentado. 

Apartan dankon ni devas esprimi al la jekaterinburga organiza teamo, kiu multe 
klopodis por altnivela sukcesigo de la renkontiĝo, kaj ĉiu persono el tiu ĉi gastama 
grapo estis aklame laŭdata en la ferma ceremonio. Tamen ĉiujn preparlaborojn mo- 
toris, ideojn generis kaj fortojn unuigis la konata duopo Raja kaj Viktor Kudr- 
javcev - homoj, kies organizaj talentoj, esperantista sindonemo kaj senlaca ak- 
tiveco povas veki nur sentojn de estimo. 

Fine, ĉagrene sed optimisme ni adiaŭis al la gastama Jekaterinburg plenaj de 
esperoj pri nova esperantista printempo venontjare. 

Vladimir Opletajev (Surgut) 

PRI JEKATERINBURGA RENKONTIĜO 

Karaloj! Kion vi faris dum la majaj festoj? Ĉu vi pa- 
rolis E-te kun amikoj? Ĉu vi ĝuis mirindan etoson, kiu 
aperas dum altnivelaj E-renkontoj? Ĉu vi plibonigis vian 
lingvoposedon dank' al talenta instraisto, kiel 
V.Opletajev el Surgut? Ĉu vi partoprenis viglan, allogan, 
tute ne tedan diskuton pri idealistoj kaj realistoj en E- 
vivo? Ĉu vi vizitis novajn vidindaĵojn, ĉu vi ekskursis tra 
historiplenaj lokoj de Jekaterinburg kaj estis tre impresita 
de rakontoj pri la lasta cara familio? Eble, vi sidis vid-al- 
vide kun vere interesaj personoj, kiel M.Bronŝtejn, 

G.Kokolija kaj A.Radajev, povis aŭskulti kaj aplaŭdi al 
ili persone? Kaj, ŝajnas, vi reale aŭ sonĝe spektis spritan 
Bluf-klubon, kie A.Kalaŝnikov, V.Opletajev kaj 
G.Kokolija montris neelĉerpeblan fantazion kaj kapablon 




Anatolij Radajev kaj Gafur Gazizi 


Dilara Gadirova 






paroli kaj paroli nian karan E- 
ton. Mi jam kredas, ke ne nur 
mi kaj venintaj homoj kantis 
kaj dancis laŭ E-melodioj, sed 
ankaŭ la tuta mondo aliĝis al 
niaj noktaj festoj. Verŝajne, mi 
estas tre sentema kaj emocia 
homo, ĉar, veninte hejmen, mi 
komencis rakonti al miaj geler- 
nantoj pri la renkontiĝo E-te 
anstataŭ angle. Kromc, pasis 
kelkaj semajnoj, sed en mia 
kapo daŭre sonas E-kantoj. 

Specialan dankon al la mastroj 
de la vere sukcesa renkontiĝo - 
al Raja kaj Viktoro Kudrjavcev Tatjana kaj Timofej Vŝivcev-oj 

kaj lokaj E-istoj. Ili faris grandegan, brilan preparon por ni, gastoj, kaj vere sur- 


prizis nin. 


Dilara Gadirova (Toboljsk) 


BRONŜTEJNESKE POST LA “PRINTEMPO...” 

Finfine, post longa vojaĝo tra 1’ urboj 
Miass, Celabinsko, Jekaterinburgo 
Mi hejmen revenas, ravita kaj laca, 

Kaj iom ripozi tre volas en paco. 

Sed dum 1’ endormiĝ’ antaŭ miaj okuloj 
Mi vidas denove 1’ amikojn nebulajn. 

Ne nur per okuloj, sed ankaŭ per koro 
Mi vidas 1’ amikojn ĉi tiam jam forajn: 

Jen neforgesebla amiko Viktoro, 

En la programeroj bonega aktoro, 

Jen Garik babilas - amiko ampleksa, 

Ĉe lajunulinoj sendube sukcesa, 

Amik’ Mikaelo por rondo amika 
Gitaras kaj kantas - tre ĝojas publiko, 

Pri 1’ bona prononco, akcentoj fiksitaj 
Amiko Volodja prelegas tre sprite. 

Gitarakompanon bezonas popolo, 

Ho, kie vi estas, amik’ Anatolo? 

Kun arda impeto, sen laco, sen fino 
Amik’ Aleksandro valsigas knabinojn. 

Amik’ Firdaus dancas de-mur-al-muro, 

Rebatas spegulon amiko Gafuro, 

Kaj ĉirpas belvoĉe al mi 1’ amikinoj 

Tatjana, Natalja kaj Oljga - mastrinoj. 
Jen Raja-mastrino - ŝi blufas kun viroj 
Kaj pri 1’ fina venko parolas admire, 
Dilara elpaŝas amikavespere, 

Anĵela konstruas fabelon misteran, 

Kaj mi rotacias en ĉi karuselo - 
La plej bona vigla hundeto bela. 

Kaj multaj aliaj nebulaj kaj svagaj 
Preteras min fluge ŝvebantaj zigzage. 
Sed fine la lacaj okuloj fenniĝas 
Ho, kia feliĉo, mi ja endonniĝas!. 

Tatjana Vŝivceva (Miass) 


RENKONTIĜO DE AMIKOJ-3 

Aliĝu al RA-3, kiu estos IJK-postkongreso en No- 
vosibirsk! Ni preparas por vi interesan programon. Vi 
havos multe da impresoj, ĉar niaj tradiciaj RA (Renkontiĝo de Amikoj) ĉiam oka- 
zas en netradiciaj lokoj. Ci-jare vi loĝos en arbaro, kie nin gastigos ekstrem-klubo 
de nia urbo. Profesie preparita ludo “Vojo de aventuroj” amuzos vin, kaj vi povos 
kontroli vian lertecon. Post la loĝado en arbaro vi rigardos la faman Akademian 
urbeton, kie vin atendas surpriza neordinara programo! Datoj: 20-a - 26-a de julio; 
se vi planas veturi de Kovrov (post IJK), aliĝu al la grupo de novosibirskaj esper- 
antistoj! Programo komenciĝos matene la 20-an de julio. (Venu pli frue!) Gis la 
25-a ni loĝos en la tendaro, kiun disponigas al ni Novosibirska ekstrem-klubo. La 
loko situas apud “Obskoje more”, 35 km for de la urbo. La ĉefa programero: ludo 
“Vojo de aventuroj”. La 25-an matene ni veturos al “Akadem-gorodok” kaj la pro- 
gramo daŭros tie. Vi povos rigardi la faman urbeton de sciencistoj kaj viziti 
muzeojn (la unikan muzeon de la Suno kaj la muzeon de geologio). Sed la ĉefa 
programero tie estos por vi tute neordinara! Ni luis por vi studion, kie oni faras 
animaciajn filmojn. Dum kelkaj horoj ni mem kreos tiuspecajn filmojn (certe en 
Esperanto). Dum la lasta vespero okazos kostumita balo. Imagu, post loĝado en ar- 
baro vi partoprenos balon! Kaj vi eĉ povas ne zorgi pri kostumoj: pri ĉio zorgos ni! 
Kondiĉoj: ni loĝos en tendoj. Oni donos al ni ĉion necesan: tendojn, dormsakojn, 
k.t.p. Atentu: duŝo ne estos! Sed ĉiutage ni naĝos en la maro. Estos persono, kiu 
zorgos pri manĝado. Vi ne devos kuiri mem. Vi povas eĉ ne kunpreni manĝilojn. 
Sed! Se vi havos proprajn aĵojn, estos pli oportune al vi. Prezoj: la plena kotizo es- 
tas 2500 rubloj por la tuto. Rabatoj: se vi ne veturos al “Akadem-gorodok” - via 
pago estos 2100 rubloj; se vi ne partoprenos la ludon - minus 300 rublojn. Por ek- 
sterlandanoj: 75 eŭroj - 60 eŭroj - minus 8 eŭroj. Kontaktoj: Tihonov Jevgenij 
(aliĝiloj) - <sxakludanto@ngs.ru>, <e.tikhonov@cft.ru>, tel. (3832) 412526; Jur- 
ganov Vladimir - <juve@pochtamt.ru>. 

Novosibirska E-klubo 



Jelena Staricina 

Giuseppe Castelli (Italio) 

Prezenti Esperanton 

1. LA EŬRA DANĜERO 

Esperanto? Gi laŭmodis en la epoko de mia avo! Sed vi neniam sukcesos mala- 
perigi la naciajn lingvojn kaj anstataŭigi ilin per senkultura kaj senhistoria kodo, en 
kiu neniu povus verki poemon aŭ diri "mi amas vin”... 

Se vi neniam aŭdis tiajn protestojn, vi povas ĉesi legi. Sed verŝajne vi ja aŭdis 
ilin. Damnaj antaŭjuĝoj! Kiom longe ni devos batali kontraŭ ili? 

La plej bona maniero forigi la antaŭjuĝojn estas, ke ni mem ne estigu ilin. 
Prezenti Esperanton ne facilas, kaj tre ofte ni mem, per niaj vortoj kaj nia konduto, 
donas tute malĝustan impreson; el tiu ĉi fakto, kaj ne el ia konspiro de la dioj, 
naskiĝas la antaŭjuĝoj. 

Ekzemplo: la eŭro. Ofte esperantistoj argumentas: “Eŭropo decidis havigi al si 
komunan monon, nun necesas ankaŭ komuna lingvo!”. Ni pripensu la efikon de tia 
komparo. 

La eŭro ne ekzistis antaŭ sia enkonduko en Eŭropo: oni kreis ĝin “el nenio” 
ĝuste por tiu celo. Do, komparante ĝin al Esperanto, ni plifortigas la disvastiĝintan 
opinion, ke Esperanto ne estas lingvo jam longe elprovita kaj funkcianta, sed nura 
ideo ankoraŭ eksperimentenda. 

Post mallonga periodo da kunekzistado kun la landaj monunuoj, la eŭro tute 
anstataŭis ilin. Do frazo kiel “Ni enkondukis la eŭron, ni enkonduku Esperanton” 
sonas kvazaŭ: “Malaperis liroj, markoj, guldenoj; nun malaperu la itala lingvo, la 
germana, la nederlanda...”. 

Ĉu do, pro tiu danĝero de miskompreno, ni tre zorgeme parolu pri eŭro kaj 
Esperanto, atentigante pri la similaĵoj kaj diferencoj inter ili? 

Laŭ mi ne, eĉ tio ne indas. Eblas distingi du kazojn: 

Vi spertas pri eŭropnivelaj politika agado kaj lobiado. Ekzemple vi membras en 
partio aŭ en intemacia organizo, kaj dum via vivo vi multe rilatis al politikistoj kaj 
lemis kapti ilian atenton. Do vi certe povas rakonti pri Esperanto al eŭropaj 
gravuloj (se vi ial taksas tion farinda), kaj ne necesas ligi ĝin al tute senrilataj 
aferoj kiel ekzemple la eŭro. 

Vi estas ordinamlo kiel mi: dum via vivo vi neniam renkontis gravan 
politikiston, neniam trejniĝis pri publika parolado, neniam publikigis artikolon en 
“Le monde diplomatique”, kaj pri Esperanto vi povas paroli nur kun la frizisto aŭ 
kun viaj amikoj el la trinkejo. Ĉu vi certas, ke ili ĝuus vian prelegon pri “Komuna 
mono kaj komuna lingvo”? Anstataŭ tiel teoriumi, rakontu al ili pri via vojaĝo tra 
Pollando aŭ pri viaj japanaj gastoj! Ni havas ion tre specialan kaj interesan por 
prezenti; la diskutojn pri monunuoj kaj lingvopolitiko ni povas lasi al la spertuloj. 

2. LA CENTA VIKTIMO 

Imagu cent homojn hazarde elektitajn, ekzemple la unuajn cent kiujn vi povus 
renkonti en homplena strato. Kiom el ili iam aŭdis pri Esperanto? Eble dek aŭ 

dudek. Kiom el tiuj povus havi tempon kaj energion por lemi ĝin? Ni dim: kvin. 
Kiom el tiuj kvin povus vere decidi lerni Esperanton, se ili havus ŝancon? Eble 
unu: la ceteraj kvar havas antaŭjuĝojn, aŭ simple ne emas, ktp. 

Do, el cent preterpasantoj nur unu povus fariĝi esperantisto. Sed el la plej riĉa 
miliardo da homoj sur la tero (la aliaj kvin miliardoj, bedaŭrinde, havas pli urĝajn 
zorgojn), 1% estas dek milionoj. Do, se ni kontaktus la ĝustajn homojn, eble ni 
ekhavus dek milionojn da esperantistoj en la mondo. 

Bedaŭrinde ni uzas niajn rimedojn por ĝeni la malĝustajn 99 homojn, foje eĉ 
kvereli kun ili, ĉiukaze kapti ilian atenton kaj trudi al ili la opinion, ke Esperanto 
estas afero bona kaj ĝusta; kaj ni neglektas la solan jam konvinkitan. Li bezonus 
nur iom da subteno, kaj por tio sufiĉus: ke li trovu niajn retpaĝojn klaraj, ordaj kaj 
ĝisdataj; ke, veninte informiĝi ĉe nia klubo, li vidu normalan medion, sen flagoj, 
zamenhofaj statuaĉoj, stranguloj kun stelo sur la jako, kaj tutaj ŝrankoj da 
malnovegaj, malbelegaj infonniloj; ke, trovante en gazeto leteron pri Esperanto, li 
eksciu, ke nian lingvon ni uzas por vojaĝi, verki librojn kaj retpaĝojn, kanti 
rokmuzikon. Niaj leteroj, bedaŭrinde, plej ofte silentas pri \m]faktoj, kaj prezenzas 
nur tezojrr. Esperanto estus... povus... helpus... solvus... Cu tio helpas al nia 
kompatinda amiko? 

Kiam vi prezentas Esperanton per tablo ĉe foiro, festivalo aŭ simile, eble vi 
havas kontakton kun cento da homoj. Ne klopodu konvinki ĉiujn cent, ke 
Esperanto povus solvi la problemojn de la mondo: ne eblas. 

Estu same afabla kaj tolerema al ĉiuj cent. Eble naŭdek vidos, pri kio temas, kaj 
tuj forkuros: nenia problemo. Kvin atakos vin pri la neutileco de Esperanto kaj la 
neceso de la angla lingvo: ne diskutu. Aŭskultu ilian opinion kaj tuj okupiĝu pri la 
sekva vizitanto. La ceteraj kvin prenos viajn faldfoliojn kaj eble faros kelkajn 
demandojn; vi trankvile kaj informe respondos, kaj ili foriros kun bona impreso pri 
via movado. Eble inter ili kaŝiĝas la venonta esperantisto! Kaj vi povas ĝoji, ĉar vi 
kontentigis lian informbezonon kaj ne kaptiĝis en malutilajn konfliktojn. 

Viaj rimedoj estas limigitaj: ŝparu ilin por la ĝusta homo, kaj pri la aliaj ne 
zorgu tro. 

3. EN MA MEDIO, LAll NIA SPKRTO 

Cu vi rimarkis, ke kiam politika partio volas varbi inter la anoj de mezlemejo, 
ĝi ne sendas tien maljunan skabenon pri sporto kaj kulturo, sed lasas la gvidadon 
de asembleoj kaj la ceteran agadon al tiuj lemejanoj, kiuj mem membras en la ju- 
nularo de tiu partio? 

Cu vi vidis en porvirinaj gazetoj tiujn reklamojn, kiuj proponas al la legantinoj 
labori por firmao montrante kaj vendante ŝminkaĵojn aŭ subvestaĵojn al siaj 
konatinoj? 

Cu vi scias, ke en multaj centroj por helpi drogulojn laboras eksdroguloj? 

Tio okazas ĉar partioj, firmaoj kaj helpcentroj scias, ke mezlemejano volonte 
aŭskultas alian mezlernejanon, dommastrino - alian dommastrinon, drogulo - 
eksdrogulon. Ili scias, ke agante en medio, kiun oni bone konas, oni pli facile 
akiras respekton kaj atenton. Ofte ni, esperantistoj, forgesas tion ĉi, kun 


12 



antaŭvideblaj rezultoj. 

Se ni aranĝas infonnprelegon ĉe universitato, kaj tie prezentas Esperanton ne 
studentoj aŭ instruisto de tiu universitato, sed homoj el tute alia medio, la efiko es- 
tos malbona. Se mi, kiu neniam okupiĝis pri politiko, skribas al politikisto por ke li 
subtenu nian movadon, verŝajne mi ridindigos min kaj ankaŭ la movadon. Se mia 
kono de la itala lingvo estas ne pli ol averaĝa, kaj mi neniam trejniĝis pri komuni- 
kado, miaj leteroj al gazetoj malbone funkcios. 

La risko ridindiĝi aparte grandas en la interreto, se oni tro haste elpaŝas kaj 
ĝenas aliulojn per sia nesperteco. Sed pli ĝenerale: kiam ni provas varbi inter 
katolikoj, kontraŭtutmondiĝemuloj, ĵumalistoj sen esti mem katoliko, kontraŭ- 
tutmondiĝemulo, ĵurnalisto, ni agas same senrespondece, kiel se ni sendus drogu- 
lon vendi ŝminkaĵojn al dommastrinoj, dommastrinon reklami partion inter 
mezlemejanoj, kaj mezlemejanon labori kun droguloj. 

Ofte oni kontraŭargumentas: “Se spertuloj fams ion, ekzemple lobius ĉe 
politikistoj, mi volonte lasus al ili la taskon; sed neniu faras ion, do mi decidis agi 
mem: estas pli bone ol nenio!”. Sed unue, ja pli bonus fari nenion ol difekti nian 
bildon agante en “danĝera” medio; due, ne nepre la altemativo estas fari nenion. 
Ĉiu el ni havas sian medion: kolegoj, amikoj, anoj de la sama asocio aŭ eklezio... 
Inter ili ni povas fidi nin mem kaj komuniki sen troa risko fuŝi. Kiam ni tie trovas 
interesiĝon, ni prezentu Esperanton tie: estos pli rezulte, kaj verŝajne pli agrable. 

(represo el la revuo “Vesperanto”) 


AROMA JALTO-2004 

Jalto, Krimeo, 30.04-09.05.2004 

La 16-a lingva E-festivalo “Aroma Jalto” sukcese pasis en bona amika etoso. 
Ĉi-jare ĝi allogis 117 geesperantistojn el 25 loĝlokoj de 6 landoj: Pollando (67), 
Ukrainio (40), Rusio (5), Hungario (2), Belorusio (2), Usono (1). En la renkontiĝo 
bone funkciis 3-gradaj Esperanto-kursoj. 16 komencantoj sukcese ekzameniĝis fine 
de la aranĝo. Estis interesaj: Universitato, lingva kaj landa prezentadoj, tabloludoj 
k.a. Kun abundaj agrablaj emocioj pasis la multenombraj piedmarŝoj kaj ekskursoj: 
Urso-monto, Bahĉisaraja, Alupka, Livadia kaj Masandra palacoj, Nikita botanika 
ĝardeno k.a. Vespere, krom la tradiciaj aranĝoj: interkona vespero, KGS, intelektaj 
ludoj, okazis koncertoj de Pavel Moĵaev, Maksim Sabala, Oĉjo Ĉajka kaj la horo el 
Gdansk “Gaja Velo”. Aktive partoprenis en “Aroma Jalto-2004” la redaktoroj de la 
junularaj revuoj “Kontakto” kaj “TEJO-tutmonde” Jenja Zvereva kaj Joel Amis. 

La plej aktivaj ĉi-jare iĝis “Sinjorino Aroma Jalto-2004” - Katerina Semjonova 
(Berdjansjk), la titolon “Sinjoro Aroma Jalto-2004” ricevis du viroj - Pavel Mo- 
ĵaev el Jalto kaj Oĉjo Ĉajka el Moskvo! 

La sekva 17-a lingva E-festivalo “Aroma Jalto” okazos en la sama tempo post 
unu jaro (01-09.05.2005). Bonvenon, E-parolantoj! 

Volodimir Hordijenko (Kiev) 

KIEL AROMAS JALTO MAJE 
Loko. Jam multajn fojojn okazis “Aroma 
Jalto” en la bazejo “Niva”, kaŝinta sin en kortoj 
proksime al la urbocentro kaj al la busstacio. La 
bazejo estas ne tre luksa, kaj ne tro malmulte- 
kosta, sed tre oportuna kaj hejmeca. Guste tiuj 
kvalitoj pravigas la elekton de ĝi el inter la aliaj. 
Des pli, ke la urbo pli kaj pli alkutimiĝas al turis- 
toj, kaj po iom kreskas kaj la kvanto de homoj, 
dezirantaj loĝigi gastojn en siaj loĝejoj, kaj la 
sumoj, kiujn oni petas kontraŭ tia servo. 

Persone mi kun la edzino, la 6-monata fdeto 
kaj du niaj neesperantistaj amikinoj, kunirintaj 
kun ni al Jalto, loĝis en simila loĝejo, situanta tuj 
ĉe la bazejo sen eliri al strato. Du grandaj ĉam- 
broj kun kuirejo kaj necesejo-duŝejo sen varma 
akvo, malvarmaj kaj multekostaj: kontraŭ tioma sumo eblas lui loĝejon en 
Moskvo. (Same kostis en la bazejo “duonluksaj” ĉambroj.) Bonas ankoraŭ, ke ni 
sukcesis konvinki la mastron, ke li fimkciigu por la noktoj gasan stovon, ĉar ek- 
sterdome estis pli varme. 

Vetero. Plejparte estis sune kaj varme. Nur unu-du tagojn pluvis. La akvo kon- 
dutis strange: jen nokte estis ĝi sufiĉe vanna, jen tage, kiam homoj sur plaĝoj sun- 
bruniĝis, estis kvazaŭ el fridujo, tamen kristale pura kaj diafana. 

Nokte la ĉielo plenis je steloj, kaj foje ni dum horo spektis luneklipson, kiam la 
ombro de Tero po iom ŝirmis la diskon de plena Luno. Mi, ŝajne, nur unu fojon an- 
taŭe vidis tion. 

Programo. Ciutage, post la matenmanĝo, okazis matena anonckunveno. Dum 
ĝi Volodja Hordijenko el Kievo, la ĉeforganizanto de “Aroma Jalto”, detale rakon- 
tis la programon. Mi al mia miro vizitis ĉiujn anonckunvenojn kaj tial sciis, kio 
okazos dum la tago. Por mi tio gravis, ĉar pro la infano mi ne povis partopreni 
ĉiujn programerojn. Ofte, kiam plejmulto marŝis tra montoj aŭ veturis al foraj 
lokoj, mi kun la edzino kaj la bebo trankvile promenis tra la urbo, ĝuante tian mal- 
rapidan vivritmon. 

Ne, ni ne limis nin nur je la urbo. Ni iris, ekzemple, al Alupka palaco: necesas 
aldiri, ke nun en Granda Jalto (la ĉeno de urbetoj kaj loĝlokoj laŭ la marbordo inter 
Gurzuf kaj Faros) estas tre oportuna trafiko, la rapidaj busetoj multas kaj oftas. Aŭ 
kun poloj (pri ili iom poste) ni iris per ilia buso al Nikita botanika ĝardeno kaj Gur- 
zuf. Kaj kun la fama jalta esperantisto Jefim Zajdman, jam ne tre juna sed tre vigla 
kaj aktiva, moskvanoj faris marŝon al la bazejo “Isari”, kie okazos ĉi-septembre la 
unua post multjara paŭzo festivalo “Velura Sezono”, iam tre-tre populara. Jefim 
volis, ke mi pritaksu la lokon, kaj proponis, ke mi gvidu la festivalajn koncertojn. 

La ekskursoj kaj marŝoj okazis inter la tag- kaj la vespermanĝoj. Antaŭ la tag- 
manĝoj estis trinivelaj E-kursoj: la preskaŭ-elementa (ĉar ja nulaj komencantoj ne 

rajtas partopreni en “Aroma Jalto”), la paroliga kaj, ni diru, la intelekta. La unuan 
(por la supre menciitaj poloj) ne malbone gvidis du knabinoj el Kievo: Alisa kaj 
Anja, lernantinoj de Volodja. La duan - same kievano Ole Pokotilo kaj foje mi. 
Kaj la lastan, certe, Tatjana Auderskaja el Odeso. Mi eĉ kelkfoje ne senefike parto- 
prenis samtempe la viglajn babiladojn de la paroliga kurso kaj la cerbumadojn de 
la intelekta, simple farante kelkajn paŝojn jen al tiu, jen al la alia grupeto, kom- 
pakte sidantaj en la verda korto de la bazejo. 

Post la kursoj okazis prelegoj de Somera Universitato. Diversajn interesajn ra- 
kontojn pri historio de la E-movado kaj pri E-vojaĝantoj faris Jefim Zajdman, iujn 
(ial mi forgesis pri kio) - Tatjana Auderskaja, ankaŭ mi: “Kiel Zamenhof estis fa- 
ranta Esperanton”, “Kial finvenkismo kaj raŭmismo ne estas kontraŭoj” kaj “Apero 
kaj evoluo de alfabetoj”. Estis prezento de E-lingva revuo “Kontakto” kaj rakonto 
pri Japanio. 

Post la vesper- 
manĝoj kutime 
okazis koncertoj. 
E1 tiuj mi aparte 
memoras bonegan 
koncerton de Mevo 
(Paŝa Moĵajev el 
Simferopolj). Gi 
konsistis el 4 gran- 
daj partoj: komunaj 
kantoj de diversaj 
aŭtoroj, Jefim-aj 
tradukoj de bardaj 
kantoj, propraj 
tradukoj de bardaj 
kantoj, propraj kaj 
Jefim-aj tradukoj 
de rok-operoj. A1 

mi precipe plaĉis liaj tradukoj kaj la plenumado de kantoj de rusa bardo Miĥail 
Sĉerbakov kaj el la rok-operoj “Evita” kaj “Jesuo Kristo Superstelo”. Koncertis 
ankaŭ Maksim Sabala (Poltavo), pola ĥoro kaj mi. Krome, vespere okazis la ludoj 
“Kuru-kuru” kaj KGS. Ambaŭfoje mi kaj Mevo kolektis teamojn kaj en preskaŭ 
samfortaj kaj tre interesaj “bataloj” mia teamo gajnis, kaj ni ĉiuj kune poste manĝis 
la gajnitajn tortojn. 

Estis ankaŭ intelektaj ludoj, lingvaj prezentadoj (mi memoras du: pri la hispana 
kaj la hungara), spektado de filmoj (du bonegajn filmojn pri Odeso kaj ĉirkaŭ- 
Odesa naturo faris E-klubo de Tanja Auderskaja; krome estis filmoj pri antaŭaj E- 
aranĝoj en Rusio, alportitaj de Jefim) kaj freneza ludado de “Mafio” kaj “Tromp- 
ludo” (certe, en Esperanto!) ĝis la 3-4-a horo nokte. 

Homoj. La aranĝon partoprenis 103 personoj. 51 el ili estis maljunaj poloj, kiuj 
venis al “Aroma Jalto” per 2 busoj el Bidgoŝĉ. Nur deko da ili bone aŭ mezbone 

parolis en Esperanto, sed la plejparto kvazaŭ pasis nur kelkajn lecionojn. Sed ili tre 
diligente vizitis la elementan kurson kaj penis ne tre laŭte krokodili. 

Kaj ĉar la pola por mia orelo ne sonas kiel krokodilado, tial ŝajnis, ke oni pa- 
rolis nur en Esperanto. 

Vere, en la aranĝo regis unika malkrokodileco. Mi jam iom malkutimas al tio, 
ĉar, bedaŭrinde, en multaj rusiaj E-aranĝoj malgraŭ ĉio oni, plejparte junularo, ofte 
transiras al la rusa lingvo. Sed tie oni senlace, plenĝue kaj konstante parolis en Es- 
peranto. Ĉu dank’ al du hungaroj, kiuj estis parto de nia granda junulara kompanio, 
kiu ĉion estis faranta kune? Dubinde, kvankam tio helpis resti agorditaj al inter- 
nacia etoso (ni ja ne konsideru la gepolojn, kiuj propravole kuiriĝis en propra 
poto). Sajne, dank’ al sukcesa “ideigo” de la gejunuloj, kiuj esperantumas ne nur 
(aŭ ne plejparte) pro bona kompanio. 

Estis bonega juna grupo el Kievo. De tie venis ankaŭ Mikaelo Lineckij kaj Na- 
taŝa Ivanova por unu tago, por prezenti kun Maksim Sabala novan kompakt-diskon 
“Ukrainaj kantoj en Esperanto”. La disko al mi tre plaĉis. Kaj - interese - ankaŭ 
neesperantistoj ekinteresiĝis pri la disko, ĉar en la aldona libreto estis la tekstoj en 
Esperanto, en la normala ukraina kaj en la ukraina en latina transskribo. Mia edz- 
ino, kiu dume ne parolas en Esperanto (kvankam jam ne malbone komprenas, ĉar 
mi kun nia filo parolas nur en Esperanto), kun plezuro kantis en la ukraina la kan- 
tojn kun siaj amikinoj, akompane de la disko. Tiu disko, laŭ ili, estas bonega ko- 
natigilo kun ukraina kulturo. 

Krome el Kievo estis la ĉefredaktoro de “Kontakto” Ĵenja Zvereva kun sia 
amiko kaj la vic-ĉefredaktoro Joel [Goŭl] Amis el Usono. 

Estis homoj el Odeso, Berdjansko, Ĉemigov, Donecko, Gorlovka, el diversaj 
lokoj de Krimeo, el belorusia Gomel. Rusion reprezentis mi kun la familio (mia 
filo Jegorka estis la plej juna partoprenanto), familia paro el Ĉeboksaro kaj esper- 
antistino el Jaroslavlo. 

Dum la Adiaŭa balo okazis kelkaj premiadoj kaj nomumadoj - de la plej aktivaj 
partoprenantoj: da tiuj estis pli ol 10; de la plej multe parolantaj en Esperanto. En 
la lasta konkurso mi okupis la trian lokon post Mevo kaj Ole kaj ricevis pro tio la 
premion je 90 hrivnoj (ĉ. 540 rub.; parto de la partoprenkotizo estas la kaŭcio por 
kontraŭkrokodila konkurso: kiu plej malmulte krokodilas, tiu ricevas premion). Mi 
eĉ tute forgesis pri la konkurso kaj simple ĝuegis la E-paroladon dum la aranĝo. 

La Sinjorino de “Aroma Jalto-2004” merite iĝis Katja Semjonova el Berdjansk. 
Kaj kiel Sinjoroj egalan kvanton da voĉoj ricevis la samaj Mevo kaj mi (ankaŭ 
Mevo familinome: Ĉajka). Estis proponoj aŭ loti, aŭ elekti nin ambaŭ, aŭ ke Katja 
elektu mem inter ni du. Katja elektis nin ambaŭ. 

Mi jam plurfoje partoprenis renkontiĝojn “Aroma Jalto” ekde 1993. Diversaj ili 
estis. Kaj neniam malinteresaj aŭ forgesitaj. Tiu ĉi ne estas escepto tiusence. Gi 
havis sian aromon. Aromon de freŝeco. Nin ĉirkaŭvolvis la aromoj de verda herbo, 
floroj kaj arboj, de maro. Estis ankaŭ tre loga kaj anima aromo de Esperanta etoso, 
kiu kreiĝis dum la “Aroma Jalto”. Mi ege dankas pro tio la organizantojn kaj la 
partoprenintojn de la renkontiĝo! 

Oĉjo Ĉajka (Moskvo) 

PLI OL 1500 KONGRESANOJ REGISTRITAJ POR PEKINO 

La 21-an de majo la 89-a Universala Kongreso de Esperanto en Pekino (24-31 
julio) nombris 1506 aliĝintojn el 50 landoj. Plej multe da kongresanoj liveras la 
gastiganta lando Ĉinio, de kie jam venis 712 aliĝoj, inter ili 5 el Tajvano. Kun 161 
aliĝintoj forte reprezentiĝas ankaŭ Japanio. Almenaŭ po 10 kongresanoj enskribiĝis 
el Francio (79), Germanio (69), Korea Respubliko (51), Italio (42), Rusio (33), 
Nederlando (30), Usono (25), Kroatio (24), Svedio (22), Vjetnamio (21), Britio 
(19), Brazilo (17), Aŭstralio kaj Litovio (po 14), Svislando (13), Finnlando kaj 
Irano (po 11), Belgio, Hispanio kaj Kanado (po 10). 

(Gazetaraj Komunikoj de UEA, Ms179) 

POZITIVA EVOLUO DE LA MEMBRARO DE UEA EN 2003 

Kun 16978 membroj la statistiko de UEA denove turniĝis en kreskon en 2003. 
La pasintjara membronombro superas per 716 la nombron de 16262 en 2002. La 
kresko ŝuldiĝas al plimultiĝo de aligitaj membroj. En 2003 la landaj asocioj pagis 
al UEA por 11264 membroj, dum en 2002 temis pri 10549. Inter la aligitaj mem- 
broj radikale kreskis la nombro de junaj membroj, kiuj konsistigas la aligitan 
membraron de la junulara sekcio TEJO. Kompare kun 1162 en la antaŭa jaro, en 
2003 TEJO havis 1908 aligitajn membrojn. Tiu kresko tamen plejparte estas ŝajna, 
ĉar en 2002 multaj landaj asocioj ne indikis, kiom el iliaj membroj estis junaj. 

Ankaŭ la nombro de individuaj membroj ĉesis fali. En 2003 UEA havis 5714 
individuajn membrojn, kio signifas simbolan kreskon de 1 membro kompare kun 
2002, kiam la nombro estis 5713. Provizoraj informoj pri la evoluo en 2004 indi- 
kas, ke la pasintjara rezulto ne estis incidenta. La 20-an de majo la Centra Oficejo 
registris jam la 5000-an membron, kiu kotizis por la nuna jaro. En 2003 oni atingis 
tiun limon nur fine de junio. Tio parte rezultas el pli efika administrado en la CO, 
sed temas ankaŭ pri efektiva kresko de la membraro. 

En 2003 la konsisto de la individua membraro estis: Membroj kun Gvidlibro 
375 (410 en 2002), Membroj kun Jarlibro 1197 (1099), Junaj Membroj kun Jarlibro 
231 (235), Membroj-Abonantoj 2799 (2834), Junaj Membroj-Abonantoj 139 (161), 
Dumvivaj Membroj 843 (860), Junaj Dumvivaj Membroj 23 (18), Dumvivaj 
Membroj kun Jarlibro 26 (19), Junaj Dumvivaj Membroj kun Jarlibro 6 (5), Hon- 
oraj Membroj 65 (61) kaj Membroj de la Honora Patrona Komitato 10 (11). 

La plej fortan bazon UEA havis en Japanio, kie el 1445 membroj 1069 estis 
aligitaj kaj 376 individuaj membroj. Sekvis Germanio kun 1231 membroj (resp. 
682 kaj 549), Ĉinio 1180 (1050 kaj 130), Francio 1165 (564 kaj 601), Italio 1025 
(821 kaj 204), Belgio 789 (641 kaj 148), Usono 721 (350 kaj 371), Brazilo 650 
(246 kaj 404), Svedio 615 (400 kaj 215), Britio 569 (403 kaj 166) kaj Nederlando 





536 (277 kaj 259). En 2003 UEA havis membrojn en entute 111 landoj. 

Laŭlanda membrostatistiko troviĝos en la junia numero de la revuo “Espe- 
ranto”. Tie aperos ankaŭ detaloj pri la nombroj en diversaj membrokategorioj kaj 
en aliaj kotizkategorioj (Societo Zamenhof, Patronoj de TEJO, abonoj de la revuoj 
“Esperanto” kaj “Kontakto”) en lajaroj 2001, 2002 kaj 2003. 

(Gazetaraj Komunikoj de UEA, JV» 179) 

ESPERANTO APLIKATA 

Ekzistas geesperantistoj, tamen laŭ mi negrandkvante, kiuj opinias, ke aplikado 
de Esperanto devas esti limigita en kadro de esperantista komunumo nur. Jes ja, ni 
aplikas nian lingvon en Esperanto-asocioj, kluboj, dum kongresoj, tendaroj k.t.p. 
Tio rajtigas nin aserti al neesperantistoj, ke nia lingvo ne estas “morta”, ĝi vivas kaj 
estas sama kiel ajna nacia lingvo. Sed oni prave replikas: kial do nenio estas aŭde- 
bla pri uzado de tiu lingvo en ordinara vivo ekster E-komunumo? Ni devas kon- 
senti, ke tio estas la plej malforta ĉeno de nia argumentado por Esperanto. Sed kio 
malhelpas al ni, kiuj laboras en diversaj profesiaj sferoj, apliki la lingvon, kaj per 
tio montri ĝian uzeblecon sur profesia kampo? Fakaj Esperanto-asocioj estas fondi- 
taj ĝuste por apliki la lingvon en konkretaj profesiaj fakoj. Teni ligojn kun siaj 
kolegoj-esperantistoj, interŝanĝi sperton pri sia metio, ricevi informojn, utilajn por 
sia firmao, fari kontraktojn kaj kunlabori - jen estas la vojo de praktika utiligo de 
la lingvo. Ju pli multe da tiaj ligoj kaj kunlaboro estos, des malpli da rezonoj estos 
ĉe oponantoj kontraŭ Esperanto. Ofte estas problemo, ke agema esperantisto estas 
interesita pri utiligo de Esperanto sur sia faka tereno, sed ne konas ligojn kun sam- 
fakuloj. Kutime intemaciaj fakaj E-asocioj havas siajn reprezentantojn en diversaj 
landoj. Estas nun kompilata listo de tiuj reprezentantoj en Rusio. Mi petas 
reprezentantojn aŭ tiujn, kiuj volas iĝi reprezentanto, de diversaj fakaj asocioj en 
Rusio sendi informon pri si al la respondeca pri tio estrarano de REU M.Certilov 
<mikaelo@km.ru>. Ankaŭ la jam ekzistanta listo de firmaoj, entreprenoj, or- 
ganizoj, en kiuj oni povas trovi Esperanto-parolantojn, utilas samcele. Por enlistiĝi 
plenigu formularon ĉe <www.servocentro.com>, aŭ sendu informon pri vi kaj via 
firmao al <esperanto@email.ru>. Limigante aplikon de Esperanto en kadro de nur 
esperantista komunumo, ni per tio konfirmas opinion, ke Esperanto estas kaj restas 
lingvo hobia kaj sekve neserioza afero. 

Mikaelo Ĉertiiov (Odincovo) 

PROPONOJ POR LA NOVA UEA-ESTRARO 

Aperis la konkluda raporto de la Elekta Komisiono de UEA, kiu prezentas la 
kandidatigojn por diversaj postenoj en la trijara periodo 2004-2007. Laŭ la Elekta 
Regularo de UEA la Komisiono povis konsideri kiel validajn kandidatojn nur tiujn, 
kiuj antaŭ la fino de marto estis proponitaj de almenaŭ du nunaj komitatanoj el 
malsamaj landoj. La Komisiono proponas, ke la nova Estraro havu entute sep 
membrojn, dum la nuna estas ok-kapa. 

La sola kandidato por la prezidanteco estas d-ro Renato Corsetti el Italio, kiu do 
en Pekino ricevos ŝancon plu prezidi la Asocion ĝis 2007, kiam la Statuto postulus 

de li transdoni la martelon al 
iu alia. Ankaŭ s-ro Ivo Osi- 
bov el Kroatio, nun ĝenerala 
sekretario, estas proponata 
por reelekto, sed kun nova 
funkcio kiel vicprezidanto. 

Lia posteulo kiel ĝenerala sekretario estus s-ino Ulla Luin el Svedio. Por la ceteraj 
kvar lokoj en la Estraro kandidatas s-ino Ans Bakker-ten Hagen el Nederlando, s-ino 
Maritza Gutierrez el Kubo, s-ino Claude Nourmont el Francio, prof. Amri Wandel el 
Israelo, s-ro Andrej Grigorjevskij el Rusio kaj s-ro Yu Tao el Cinio. Du el ili, Bak- 
ker-ten Hagen kaj Grigorjevskij, membras en la nuna Estraro. Ne kandidatas por re- 
elekto la nunaj estraranoj Humphrey Tonkin, Lee Chong-Yeong, Gbeglo Koffi kaj 
Michela Lipari. Car inter la kandidatoj estas kvar virinoj, estas do eble, ke en la sama 
kongresejo, kie en 1995 okazis la Monda Virina Kongreso de UN, unuafoje en sia 
historio UEA ricevos Estraron kun virina plimulto. 

La plena raporto de la Elekta Komisiono kaj la biografietoj, fotoj kaj motivigoj 
de lakandidatoj por la diversaj oficoj estas legeblaj en la TTT-ejo <www.uea.org>. 

(Gazetaraj Komunikoj de UEA, M»180) 

TIEL SONIS... PREZIDANTOJ DE UEA 

68 jaroj sur unu kompaktdisko 

En la serio “Tiel sonis...” UEA prezentis ĝis nun la inaŭguron de la UK en 1977 
en Rejkjaviko kaj kompilaĵon el la Esperanta literaturo. La tria, plej nova kom- 
paktdisko enhavas la voĉojn de iamaj prezidantoj: Privat, Malmgren, Canuto, Yagi, 
Lapenna, Tonkin, Maertens, Wells. De Edmond Privat (1927) ĝis John Wells 
(1995) ŝanĝiĝis la movado, la mondo, kaj ankaŭ la tekniko. Por la UK en Danzig 
Privat enigis fajroplenan deklamon en la maŝinojn de la Berlina firmao “Tri Er- 
gon”, kiu eldonis reklamcele sondiskon kun Esperanto-paroladoj. Du generaciojn 
poste Wells parolis mikrofone al la kongreso eĉ ne sciante, ke la kongresejaj 
kunlaborantoj registras ĉion. Malmultaj rememoras la voĉon de Giorgio Canuto, 
kies nomon havas la UEA-fondaĵo, kiu membrigas homojn en malriĉaj landoj. La 
sondokumento aŭdigas lin ĉe la UK en 1958. Multe pli konata certe estas Ivo Lap- 
enna. Lian paroladon UEA registris en 1964 por sondisko. Dek jarojn poste la 
Magnetofona Servo de Rŭdiger Eichholz kaptis la Fermon de la Hamburga kon- 
greso, kiam Humphrey Tonkin prezentis la nove elektitan Estraron. La festparolado 
de John Wells en Tampere (1995) ricevis specialan atenton, ĉar Wells superrigardis 
ne nur siajn kvardek jarojn de esperantisteco, sed rememorigis ankaŭ pri du “pioni- 
roj”: Privat kaj Lapenna. Guste la lastan, laŭ Wells, la movado ne ĉiam traktis kon- 
vene. “Tiel sonis...” estas serio de kompaktdiskoj, kiujn Ziko M.Sikosek kompilis 
el materialoj konservataj en Biblioteko Hector Hodler de UEA. La kvara kaj lasta 
ero verŝajne temos pri la Universalaj Kongresoj. La prezo de unu disko estas 9,90 
eŭroj (plus imposto de 19% por klientoj en EU kaj la sendokostoj). 

(Gazetaraj Komunikoj de UEA, M« 178) 


La 72-a Itala Kongreso de Esperanto okazos en 
Treviso (belega urbeto 30 km norde de Venecio) la 
3-7-an de septembro 2004. Por la informoj vizitu la 
ttt-ejon de IEF <www.esperanto.it> aŭ skribu al 
<flavia.dalzilio@esperanto.it>. (Informitale 14) 

NOVAJ REU-ALIĜOJ POR 2004 

ALIĜINTAJ KOLEKTIVOJ 

Eŭropa Jura Universitato “JUSTO” (6 aligitaj membroj + 1 kandidato): Bla- 
gireva Jelena, Blagirev Mihail, Korobejnikov Andrej (kandidato), Romanĉenko 
Viadimir, Silo Gennadij, Tuhvatullina Elina, Tuhvatullina Liana 
Moskva EK MASI (+11 aligitaj membroj): Aleksandrov Konstantin, Belovolov 
Anton, Jakovenko Anna, Kovalj Jelena, Krilov Aleksej, Penjkov Andrej, Penjkova 
Juiija, Ruvinskaja Polina, Svincov Sergej, Suhomlinova Jana, Sirokova Jekaterina, 
Smeijkova Anastasija, Trocevskij Andrej 

Samara E-klubo (12 aligitaj membroj); Aleksejeva Oljga, Aijjorova Jelena, Aijak- 
ina Ljudmila, Fejgin Igorj, Kapiun Jeiizaveta, Kukoba Oleg, Kuznecova Jelena, 
Lisijenkova Valentina, Prilepskaja Marija, Purigina Emiiija, Susiov Vjaĉeslav, Sa- 
drin Vaierij 

INDIVIDUAJ MEMBROJ 

Aleksandrov Anton (Arhangeijska reg.); Gazizov Gafurjan (Salavat); Ibatulina 
G.M. (Ufa); Koiodin Mihail (Sankt-Peterburg); Mamkin Mansur (Tjumenj); Morev 
Aleksandr (Sankt-Peterburg); Muraŝev Aieksandr (Sankt-Peterburg); Osokin Alek- 
sandr (Sankt-Peterburg); Parŝukova Oijga (Novokuzneck); Rozenberg Veniamin 
(Omsk); Tarhanov Sergej (Abakan); Terentjeva Galina (Ceijabinsk) 

REU-KOTIZOJ POR LA JARO 2004 

50 rabloj (por eksterrasianoj - 5 eŭroj) - individua kotizo (la membrokarto, Jarli- 
bro de REU, REU-bulteno kaj aliaj informoj de REU, voĉdonrajto en 
REU-Konferenco, rabatoj ĉe uzo de REU-servoj kaj en E-aranĝoj); 

1250 rub. (por eksterrasianoj - 125 eŭroj) - dumviva kotizo (ĉio la sama dum la 
tuta vivo); 

25 rab. - familia kotizo (la membrokarto, voĉdonrajto en REU-Konferenco, raba- 
toj ĉe uzo de REU-servoj kaj en E-aranĝoj); 

100 rab. + 25 rab. por ĉiu aligita membro (ne malpli ol 5; krom individuaj membroj 
de REU) - kolektiva kotizo (po 1 ekzemplero de REGo kaj Jarlibro de REU 
por ĉiu komenciĝinta deko de la aligitaj membroj, aliaj informoj de REU por 
la kolektivo; la membrokartoj, voĉdonrajtoj en REU-Konferenco, rabatoj ĉe 
uzo de REU-servoj kaj en E-aranĝoj por la aligitaj membroj). 

La rabatita abono de REGo por ajna individua membro de REU (inkiuzive ia 
dumvivajn kaj famiiiajn, sed ne por ia aligitaj) en 2004 kostos 100 rublojn (por la 
eksterrusianoj - 12 eŭrojn). La dumvivaj membroj, kiuj pagis sian kotizon en 2001- 
2003 (kaj tial ilia kotizo enhavis la koston de REGo), plu ricevados REGon sen 
aldona pago. Aliaj dumvivaj membroj (kies kotizo ne inkludis la koston de REGo) 
por ricevi la gazeton devos pagi ĉiujare la rabatitan abonkoston. 

La rublaj kotizoj sendendas al: l Iepmu.iotty Muxawiy KoHcmanmuH 06 imy, 
a/n 21, OduHHoeo-6, 143006 MocKottcKun o6ji.; la eŭraj kotizoj pagendas al la 
konto reua-p ĉe UEA. 

Saluton, gekaraj! Jen denove ni estas kune. Pli kaj pli proksimiĝas la somero 
kaj kun ĝi ankaŭ Internacia Junulara Kongreso, kiu ĉi-jare pasos en nia bela 
lando, kaj nature nia ĉefa aktivado estas ĉirkaŭinta ĝin kaj en ĉi numero de REJM- 
info temas ĉefe pri IJK. (La red. de REJM-info) 

IJK-STATISTIKO 

Je komenco de junio al IJK-60 aliĝis pli ol 300 personoj. Inter ili ĉirkaŭ duono 
estas el Rusio, la ceteraj estas eksterlandanoj el jenaj landoj: Aŭstrio, Belorusio, 
Bosnio-Hercegovino, Britio, Danio, Finnlando, Francio, Germanio, Hispanio, 

Irano, Italio, Jugoslavio, Kanado, Kazahio, 
Kroatio, Moldavio, Nederlando, Niĝerio, 
Norvegio, Pakistano, Pollando, Portugalio, 
Slovakio, Svedio, Taĝikio, Ukrainio kaj Usono. 
Jam komenciĝis la tria aliĝperiodo, kaj, mirinde, 
kun kresko de kotizoj kreskis ankaŭ la kvanto 
de ĉiutage aliĝantaj personoj. En iuj tagoj aliĝas 
po dek novaj kongresanoj, kio esperigas pri tre 
amasa kaj vere intemacia aranĝo. Amasa 
aliĝado rapide elĉerpis kelkajn plej allogajn 
loĝkategoriojn (ekz., 2-litaj kaj 4-litaj ĉambroj), 
sed en la estonta IJK-ejo restas ankoraŭ pli ol 
ducent lokoj en lignaj dometoj (12-litaj ĉambroj, t. n. “amasejo”). La elektronika 
aliĝilo de la IJK troveblas ĉe <www.tejo.org/ijk/aliĝilo.php>. 

IJK-PROGRAMO PRETAS 90-PROCENTE! 

Jam ĉirkaŭ 1 monato restis ĝis la komenco de la 60-a Internacia Junulara Kon- 
greso en Kovrov, kaj programo de tiu ĉi aranĝo jam preskaŭ pretas. Ĉi tie ni iom 
rakontu, kio vin atendas. 

Ene de la programo estas kelkaj ĉefaj linioj. Certe plej gravaj kaj interesaj estos 
temaj programeroj (nia temo estas “Intemacie, june kaj kune”): pasos malgrandaj 
trejnadoj pri tio, kiel funkcias E-organizo kaj klubo, kia devas esti ideala esperanti- 
sto k.a., pasos diskutoj pri rolo de E-o, pri perspektivoj de E-movado kaj pri efika 
aktivado. Okazos ankaŭ programeroj pri interkulturaj aspektoj de la movado, kun- 
venoj de la estraro de TEJO kaj REJM-konferenco. 

Dua ĉefa linio sendube estos Rusio kaj la msa kulturo, ĉi tie vin invitos gaja 
msa foiro kaj mistera festo de Ivan Kupala. Por interesiĝantoj pasos kursoj pri la 
msa lingvo kaj pri la slava kulturo, certe la partoprenontojn atendas ankaŭ ekskursa 

tago, dum kiu oni povos viziti belajn kaj antik- 
vajn urbojn de “Ora ringo” - Vladimir kaj 
Suzdalj. Sed ni ne limigos nin nur je folkloro: 
ni prezentos ankaŭ niajn rusiajn E-kantistojn, 
kiuj kantos por vi dum koncertoj kaj en kafejo. 

Ne mankos ankaŭ ripozaj programeroj: di- 
versaj metiejoj (ekzemple pri dancoj kaj kan- 
toj), prelegoj (pri literatura tradukado kaj eko- 
logio), sportaĵoj, konkursoj kaj ĉiunoktaj kon- 
certoj, kaj multo alia, kio faros partoprenon en 
IJK interesa kaj neforgesebla. La bazejo mem 
proponas al ni tablotenison, bilardon kaj bicik- 
lojn. Krome, IJK-ejon ĉirkaŭas bela naturo kaj 
por promenoj estas vera rusa arbaro kaj rivero. Necesas ankaŭ mencii ke kadre de 
nokta programo oni povos spekti plej bonajn rusajn filmojn kun subtitoloj en Espe- 
ranto. Do se vi ankoraŭ hezitas, ĉesu! Kaj tuj aliĝu al 60-a tutmonda kunveno de 
esperanta junularo. 

Via Organiza teamo 

KOVROV MAJE 

La 1-3-an de majo, kiam la tnta lando festis la printempan feston, ĉirkaŭ 15 bravaj 
esperantistoj kunvenis apud Kovrov, en la bazejo “Berjozka ”, kie somere okazos 
IJK, — tio estis Organiza teamo kunveninta speciale por esplori la kondiĉojn kaj 

priparoli la programon. 

Je la 4-a matene, kiam la tuta urbo donnis kaj en sonĝoj vidis proksiman feston 
de 1-a de majo, 4 bravaj esperantistoj Saŝa Blinov, Katja Burmisova, Saŝa Fe- 
dotova kaj Kostja Viĥrov startis al preparseminario por IJK en Kovrov. Dum ni 
proksimiĝis al celloko, la pejzaĝo apuda iĝis pli kaj pli mistera kaj antikvenigma, 
jen estas la nomoj de la loĝlokoj kiujn ni trapasis: Sloboda, Mstjora, Barskoje 
Tatarinovo, Troickoje Tatarinovo, Koĉetiĥa, Seljco, Pantelejevo, Judiĥa, Krasnaja 
Griva, Fedjunino, Sannikovo, Verejki, Repniki. La poŝtelefonoj iom post iom ĉesis 
funkcii, kaj ni restis sen komunikiloj kun la ekstera mondo. Jen tiel ni okazis en la 
bazejo “Berjozka”, kie en julio pasos IJK-60. Krom ni la lokon atingis ankaŭ gees- 
perantistoj el Moskvo, Sankt-Peterburg, Kovrov, Jaroslavlj, Sumerlja, Jukovskij, la 
celo estis rigardi la bazejon kaj priparoli ĉion ligitan kun la aranĝo. 

Do ni sukcesis fari ĉion. La bazejo estas sufiĉe taŭga, krome la direktoro 
promesis ĝin iom plibonigi kaj prepari pli bonan manĝon, por nia dispono tie estos 
ludaj ĉambroj kun bilardo, tabloteniso, karaokeo ktp. Naturo apuda estas aparte 
bela: estas miksa arbaro, kaj estas ankaŭ kampoj kaj la rivero Klazjma. En la bazejo 
eblas lui biciklojn kontraŭ ne granda 
mono, kaj ni havis plezuron iom bi- 
cikli tra apudaĵoj kaj ĉion pririgardi. 

Pridiskutado de programo estis 
vere streĉa, dum 2 tagoj ni sukcesis 


En sia lasta ret-kunsido la TEJO-estraro 
decidis akcepti la proponon de la polaj 
junaj esperantistoj inviti la IJK-on al Pol- 
lando en 2005. (tejo-aktuale, JVs 137) 

pridiskuti la teman, kulturan, 
sportan, vesperan pro- 
gramojn, ekskursojn, oma- 
madon de la bazejo, infor- 
madon dum 1JK kaj ceterajn 
demandojn. Krome kelkaj 
personoj sukcesis viziti la 
apudan bazejon, kie okazos 
OkSEJT, kaj esplori ĝin. 

Vespere ni spektis la fil- 
mon “Ivan Vasiljeviĉ ŝanĝas 
la profesion” kun subtitoloj 
en E-to, kiun preparis mosk- 
vaj knabinoj; i.a. ĉiunokte 
dum IJK oni povos spekti niajn rusajn filmojn kun E-aj subtitoloj. 

La reveno al Ceboksari estis fakte longa, ĉar ni veturis per buso, kaj prenis ĉ. 
13 horojn, dum kiuj ni kompensis la dormomankon, kiu mankis dum nia interesa 
kaj utila laboro en Kovrov. 

Konstantin Vihrov (Ĉeboksari) 

AMASKOMUNIKILA CENTRO INVITAS VIN 

Cu vi iam volis labori en televido, en radio, verki artikolojn por gazetoj? Se jes, 
do jen dum IJK vi havos eblon provi viajn fortojn! Ciutage dum IJK funkcios Am- 
askomunikila Centro (AKC), kie ĉiuj povos labori kiel ĵumalistoj sub gvido de 
spertuloj. Vi ekscios kiel verki artikolojn por “Kontakto” kaj “TEJO-tutmonde”, 
komprenos la diferencon inter ili kaj eĉ eldonos specialajn kongresajn numerojn de 
tiuj ĉi revuoj. Kaj se via revo estas radio, vi sonĝas ke vi kuras kun diktofono kaj 
prenas intervjuojn - AKC ebligos al vi tion: ĉiutage funkcios radio kiu en rekta et- 
ero rakontos pri la plej aktualaj eventoj kiuj okazos dum IJK. Kaj fine vi povos 
provi vin kiel TV-ĵurnalisto, fari propran specialan raportaĵon el “vannaj” lokoj de 
junulara aktivado por ĉiuvespera IJK-a televida novaĵprogramo. Jen, karaj, se vi 
ekvidos en la programo “Kunveno de AKC” - estas programero por vi. 

Konstantin Vihrov (respondecuiopri IJK-TV) 

LA URBO KUN MIRINDA SORTO ATENDAS GASTOJN 

Dum la Antaŭkongreso la 7-10-an de julio 2004 en nia urbo Sankt-Peterburg 
kunvenos multaj personoj el diversaj teranguloj. Pri la partopreno jam anoncis pli 
ol 30 personoj, el kiuj 25 estas eksterlandanoj. Speciale por la venontoj okazos plu- 
raj aranĝoj, kiuj helpos malkovri historion kaj kulturan unikecon de la magia urbo. 
Preparataj ekskursoj diversflanke prezentas majeston kaj ĉiutagecon. Kongresanoj 
vidos imperiestrajn palacojn (Ermitejo kaj Peterhof) kaj la famajn kortojn-“putojn” 
en malnovaj loĝdistriktoj. Krom tio okazos boat-promeno, vizitoj al Muzeo de la 
Sieĝo, Muzeo de Politika Historio, Muzeo de Fervoja Tekniko kaj kelkaj aliaj. Ciuj 
ekskursoj estas priskribitaj kun la ceteraj utilaj informoj (metromapo, ordo de pon- 

todisigo k.s.) en la gvidlibro, kiun planas eldoni organizantoj de la Antaŭkongreso. 
La urbo, dum jaroj de sia ekzisto spertinta kaj ĉefurban lukson, kaj povrecon, 
revoluciojn kaj militan sieĝon, tamen elvivinta kaj turninta novan paĝon de la 300- 
jara vivo, ĉiam restas juna. Certe niajn gastojn ekinteresos ankaŭ modema kulturo, 
hodiaŭ kreanta morgaŭan historion. Post la Antaŭkongreso kongresanoj vojaĝos 
kune per nokta trajno al IJK-ejo. 

Sergej Atulrejsons (Sankt-Peterburg) 

ANKAŬ ĈEBOKSARI GASTAMAS 

Inter la msiaj regionoj apud la Supra Volgio estas negranda respubliko, kie la 
bela urbo Ceboksari havas sian hejmon kaj hejmanojn... La famon en la esperanti- 
sta mondo la urbo ricevis ĉefe dank' al sia Lingva Festivalo, kiu okazas ĉiujare en 
la urbo kaj venigas centojn da junaj homoj, emajn konatiĝi kun la mondo de la 
lingvoj. Krome la Lingva Festivalo metis la gmndon por apero de pluraj E- 
aktivuloj el Rusio. La urbo estas atentokapta ankaŭ pro tio, ke ĝi estas vere beleta, 
precipe la parto apud la golfo, ke ĝi estas ne Moskvo nek Sankt-Peterburg, ke ĝi 
kontemplas flupasi la akvojn de la msa riverego Volga kaj ke ĝi estas la ĉefurbo de 
la Cuvaŝa Respubliko, la Respubliko kie ne nur la msa lingvo sed ankaŭ la ĉuvaŝa 
sonas kaj imponas per sia malsameco al la msa 
lingvo. La programo preparita enkadre de la 
Postkongreso havigos al oni eblon viziti muzeojn 
kaj galeriojn de la urbo, konatiĝi kun la ĉuvaŝa folk- 
loro kaj loka esperantista teatro, ŝipi laŭ Volga kaj 
bani sin en la rasa banejo, promeni tra la nokta urbo 
kaj plaĝi ĉe la bordo de Volga. La lasta parto de la 
5-taga postkongresumado celos konatiĝon kun la 
esperantista vivo en Ceboksari, okazos vizitoj al infanaj kaj junularaj tendaroj por 
tie paroli pri Esperanto, lingvoj kaj kulturoj. Ne maltrafu vian ŝancon montri vin en 
Cebo kaj esti vidita de ĉeboksaranoj! 

Plej amike invitas vin postkongresumi inter la 18-a kaj la 22-a de julio, 

Aleksandr Blinov (Ceboksari) 

ANONCO 

Sendube vi scias ke tre baldaŭ okazos OkSEJT kaj IJK, kaj pluraj el vi pretigas 
vin partopreni tiujn grandajn junularajn somerajn aranĝojn. Tamen multaj homoj, 
kiuj kun plezuro partoprenus la eventojn, scias neniom pri ili. OT de IJK preparis 
pdf-formate afiŝetojn, pendigeblajn en edukejoj de via urbo. Se vi pretus elprinti 
tiujn afiŝetojn kaj meti en universitatoj, bibliotekoj, lernejoj ks de via urbo - vi ne 
nur kroman fojon informos pri Esperanto, sed ankaŭ eventuale varbos novan in- 
teresiton pri la lingvo, movado kaj Esperanto-kulturo en via loĝloko. Por la afiŝetoj 
kaj pliaj informoj bv. turni al mi. 

nome de Organiza teamo de OkSEJT kaj IJK 
Aleksandr Blinov <delfla)tppchuvashia.ru> 


Inter amikinoj: 

- Cu vi iam renkontis viron, 
pro kies nura ektuŝo vi sen- 
tas tutkorpan tremon? 

- Jes, hieraŭ. 

- Cu vere? Kiu li estas? 

- Dentisto. 

foNUlOJ AKTIVAS 


KOVROV KIEL E- 
JUNULARA MEKKO DE 2004 


Kiam en la jam fora jaro 2001 
Lena Alopina trovis la bazejon por 
OkSEJT, ankoraŭ ne multaj supozis ke en 2004 Kovrov iĝos vera Mekko de junaj 
esperantistoj de la tuta mondo. Sed mi ĉi tie volas skribi ne nur pri IJK, sed ankaŭ 
pri aliaj eventoj, kiuj okazas en Kovrov pri E-to. Komencu mi certe de E-kursoj 
kiuj pasis tie printempe, poste ĉeboksaranoj organizis intensan gastkurson de E-to; 
ĉefe venis maljunuloj (ĉirkaŭ 8-10 personoj), sed poste aperis junuloj kaj da ili es- 

tis jam pli ol 10 (diligente vizi- 
tas E-kursojn kaj planas veni al 
OkSEJT-IJK), multe helpis al 
tio ankaŭ organizkunveno pri 
IJK en la bazejo “Berjozka”, 
kie paralele pasis psikologia 
seminario, kaj post brila 
leciono de Irina Gonĉarova 


junaj psikologoj ekinteresiĝis 
pri Esperanto. Krom tiu maja 
organizkunveno, al Kovrov 
konstante venadis Saŝa Fe- 
dotova, IJK-organizteamano, por interparoloj kun la direktoro de la bazejo kaj kun 
tiea komitato pri junularaj aferoj. Kaj oni ne forgesu ke senpere antaŭ IJK preskaŭ 
en la sama loko pasos la instrutendaro OkSEJT, al kiu vi ĉiuj povas inviti viajn ko- 
natojn kiuj volas lemi Esperanton. 


Konstantin Vihrov (Ĉeboksari) 


E@I/TEJO KAJ ILEI. INTERKULTURO 

Kion vi scias pri Balkana regiono? Malstabila, eksa Jugoslavio, la milito. Tiuj 
vortoj estis la unuaj, kiuj venis al mi, kiam mi pensis pri Bosnio kaj Hercegovino. 
Tamen nun, post mia partopreno en TEJO-seminario, kiu okazis en Sarajevo la 21- 
28-an de marto, mi rememoras la belegan urbon Sarajevo kaj fmktodonan laboron 
dum unu semajno. 

Iomete da geografiaj faktoj: La urbo Sarajevo troviĝas en montara regiono. 
Montaroj ĉirkaŭ Sarajevo estas tre altaj: Bjelaŝnica 2067m, Jahorina 1913m, Ro- 
manija 1630m, kaj Sarajevo troviĝas je meza supermara alto 500m. Tra sarajeva 
kamparo fluas la rivero Bosna kun siaj enfluaj riveroj: Zujevina, Jeljeĵnica, Do- 
brinja kaj Mijacka, sur kies bordoj kuŝas la urbo. Meza januara temperaturo estas 
plus 2,6 Celsiaj gradoj kaj meza julia estas 16,7 gradoj, kio estas karakteriza por 
montara klimato. 

Iomete da historiaj faktoj: Laŭ la eltrovaĵoj de la jaroj 1893-96 sur la teritorio 
de Sarajevo ekzistis la malnova, t.n. Butmira, neolita kulturo de 2400-2000 j. a.K. 
Fine de la bronza epoko aperis la unuaj etnaj gmpoj - iliroj kun siaj konstmaĵoj. 
Post la venko kontraŭ iliroj en la 1-a jarcento romianoj en la regiono de nuna Sara- 

jevo konstruis grandan loĝlokon, kies an- 
tikva nomo ne estas vaste konata (Colo- 
nia, Aqvaes ...). Post la falo de la turka 
regado (1435) en la jaro 1462 vojevodo 
Isa-beg Iŝakoviĉ-Hranuŝiĉ metis funda- 
menton de la nuna Sarajevo. 

Iomete da kulturologiaj faktoj: Fakte, 
kvar fortaj miljaraj kulturoj fluis ĉi tie 
kaj dominis en diversaj tempoj kun di- 
versaj daŭroj: la antikva-mediteranea 
sud-okcidente, la mezeŭropa norde, la 
bizanca regis sud-oriente, kaj meze de la 
15-a jarcento ĝin anstataŭis la turk-islama kulturo, kiu estis plej grava por fondiĝo 
de tiu ĉi urbo. Kiel rezulton oni povas vidi ne nur arkeologiajn restaĵojn, sed ankaŭ 
buntecon de kulturoj, kutimoj, religioj (ortodoksa, katolika, islama kaj juda). 

En la koro de Bosnio kaj Hercegovino, en la multetna kaj multkultura Sarajevo, 
la 21-an de marto 2004 komencis sian laboron Intemacia seminario pri Interkul- 
turo, Projekt-mastrumado kaj Esperanto-instruado. En la seminario partoprenis 39 
esperantistoj el 17 landoj (Slovenio, Kroatio, Bosnio k Hercegovino, Serbio k 
Montenegro, Makedonio, Usono, Venezuelo, Svedio, Norvegio, Rusio, Gennanio, 
Francio, Nederlando, Britio, Slovakio, Ĉeĥio kaj Hungario): bunteco de kulturoj, 
vivmanieroj, kutimoj, vivniveloj, kunigitaj per la intemacia lingvo Esperanto. La 
urbo malfermis sian koron, kaj junaj esperantistoj enfluis en ĝian ĉiutagan vivon. 

Sep tagojn ni havis interesan kaj plenigitan programon, ĉar ni ĉiuj partoprenis: 
unue - la projekton Interkulturo (kio estis deviga por ĉiuj), kaj due - ni estis dividi- 
taj en du grupojn - pri Esperanto-instruado kaj pri Projekt-mastrumado de aranĝoj; 
libervole ni povis partopreni la prelegojn pri HTML en la loka komputilejo, kiujn 
gvidis Bertilo Wennergren. Entute ni havis 6 horojn da deviga lemado tage, plus 2 
horojn por libervola partopreno en HTML-kurso aŭ en la laboro de Esperanto- 
kurso por komencantoj el Sarajevo. Do, estis ne nur interesa sed ankaŭ streĉa 
seminario. La seminarion kunorganizis E@I/TEJO kaj ILEI. La intemacia organiza 
teamo: Haris Subaŝiĉ (Bosnio kaj Hercegovino), Hokan Lundberg (Svedio), Katja 
Ignatjeva (Svedio/Rusio), Sonja Petroviĉ (Serbio kaj Montenegro). Ĉi tiuj fortaj 
junaj esperantistoj ne nur gvidas nun la projekton Interkulturo (inkluzive rete: 

<www.interkulturo.net>), sed ankaŭ havas 
grandiozajn planojn disvastigi siajn sciojn 
inter gejunuloj de diversaj nacioj, religioj 
kaj kulturoj, engaĝi la homojn en la projek- 
ton kaj plialtigi la nivelon de interkulturaj 
scioj ĉe junularo. Komencante de teorio, 
kiu inkluzivis ankaŭ psikologiajn ludojn, 
trejnadojn, kaj finfine laborante praktike, 
ni dum la seminario studis la interkulturajn 
aspektojn de la mondo, kaj aparte de la 
landoj (eble eĉ ne konsciate tion), 
reprezentitaj en la seminario. 

Krom mi neniu el Rusio partoprenis la 
seminarion. Bedaŭrinde. Ĉar certe mankis homo por lemi en la kurso pri E- 
instruado. Mi mem partoprenis Projekt-mastmmadon. La organizantoj en la unua 
tago diris, ke estus bone, se samlandanoj dividiĝus por partopreni diversajn bran- 
ĉojn. Tamen mi, kiel la sola persono el Rusio, ne povis tion fari. Mi certas, ke la 
kurso de Esperanto-instmado, gvidita de s-ino Birke Dockhom el Germanio, estis 
ege interesa kaj vizitinda. En la branĉo Projekt-mastmmado, kiun mi partoprenis, 
ni multe parolis pri organizado de aranĝoj kaj pri subvencipetado. Ni konstmis la 
skemojn de renkontiĝoj, pasis la trejnadon de teamkunlaboro. Manca Turk el 
Slovenio, kiu gvidis tiun branĉon, sciante multege, ne ĉion sukcesis transdoni al ni, 
certe nur pro manko de tempo. Eĉ dum la paŭzo ni lemadis kaj projektis: iam stul- 
taĵojn, ekz. Esperanto-trajnon Moskvo-Pekino aŭ Esperanto-ŝipon tra Skandinavio, 
tamen estis ankaŭ bonaj ideoj, kiujn nun ni plu pridiskutas jam rete kaj atendas la 
novan renkontiĝon somere en Rusio. 

Unufoje posttagmeze estis organizita ekskurso tra Sarajevo, kaj foje ni vesper- 
manĝis en nacia restoracio. Ni vizitis ankaŭ interkulturan organizon. Neforgeseblaj 
restas la impresoj de intemacia vespero. Dum antaŭlasta vespero okazis la TEJO- 
prezentoj, inkluzive IJK. A1 mi bone helpis Katja Ignatjeva, kaj ni duope sukcese 
respondis ĉiujn demandojn, eĉ ekz. pri kuloj kaj ursoj ĉirkaŭ la IJK-ejo. 

Denove mi renkontiĝis kun malnovaj amikoj kaj konatiĝis kun novaj homoj - 
aktivuloj de naciaj junularaj E-organizoj, starigis novajn kontaktojn. Entute, ni 
havis sep interesajn tagojn. Mi 
kunportis utilajn spertojn kaj ri- 
markojn, ligitajn al la interkul- 
tura projekto kaj al la organizado 
de diversaj aranĝoj. Partopreno 
en la seminario donis al mi no- 
van impulson por kreskado, por 
aktivigi min mem kaj eĉ aliajn 
por laboro, nun certe por pre- 
parado de IJK kaj MAK. Tamen 
jam nun mi pensas ankaŭ pri ĉi- 

jara StRIGo, pri nova statuto de nia E-klubo kaj pri multo alia. 

Se vi interesiĝas pri interkulturo, projekt-mastrumado de aranĝoj aŭ E- 
instruado, eble vi volas ekscii pli pri la seminario, deziregas labori por/per Espe- 
ranto, partopreni interesajn projektojn - tumu vin al mi. Kune ni scipovos kolekti 
kaj enkorpigi niajn ideojn. 

Valentina Sidorova (Moskvo) 

P.S. Pro la helpo dum preparado de la artikolo mi dankas laborgrupon pri ar- 
tikoloj, kiu estis organizita dum la seminario en Sarajevo. 


E-EKSPOZICIO EN DIMITROVGRAD 



En la urba muzeo de la glora Dimitrovgrad komencis laboron la ekspozicio “30 
jaroj de Esperanto en Dimitrovgrad”. Jes, jam pasis trideko da jaroj post la iniciato 
de la unua E-kurso, gvidita de juna, iniciatema, ĵus fminta korespondlemadon Tat- 
jana Kravĉinskaja, nun Iljutkina. Pri tiuj malproksimaj tempoj rakontas malnovaj 
nigra-blankaj fotoj el la kluba albumo. Ornamas la ekspozicion valoraĵoj, 
apartenantaj al T.Iljutkina - E-libroj, eldonitaj en 1909 kaj 1912 jaroj - tradukoj de 
Ŝekspiro, Tolstoj, Turgenev. 

Apude - nuntempaj fotoj de 
lastjaraj E-renkontiĝoj, mult- 
koloraj infonniloj pri inter- 
naciaj kongresoj, multaj pe- 
riodaĵoj, libroj, T-ĉemizoj, 
insignoj, ŝildoj. Okaze de 
malfermo de la nova 
ekspozicio en la muzeo pasis 
lingva konkurso, organizita 
de Saŝenjka Sudakova. Tri 
teamoj el diversaj lemejoj, 
ne lemintaj antaŭe E-on, de- 
vis traduki helpe de vortaroj 
siajn novajn E-kromnomojn kaj montri ilin per gestoj al la publiko, rekoni diver- 
sajn gramatikajn vortklasojn, konstmi novajn vortojn. Pasis la konkurso gaje, eĉ 
spektantoj finfine petis por si la vortaretojn, fonnis apartan teamon kaj komencis 
plenumi konkursajn taskojn. En paŭzoj lemejanoj ĝuis kantadon de A.Ĥmstaljov 
kaj A.Artamonov en E-o. Ĵuriis la konkurson niaj gastoj el Uljanovsk kaj Cebok- 
sari. La gajninta teamo ricevis E-lemolibrojn kaj vortaretojn. La E-ekspozicio en la 
muzeo funkciis dum unu monato. 


Marina Jusupova (Dimitrovgrad) 


“POR KE ĈIU KOMPRENU ĈIUN” 

La 25-an de aprilo Rusio festis Tagon de ĝemelaj urboj. Tiu ĉi kvazaŭ ne haz- 
arda festo koincidis kun E-aranĝo. En malgranda, modesta, komforta kaj ĉiam 
verda urbo Dimitrovgrad estis suna tago. Je la 11-a mi kun Saŝenjka Sudakova 
malfmas: necesas ankoraŭ aĉeti premiojn, elprinti konkursajn taskojn kaj kiel eble 

pli rapide atingi la urban 
muzeon - ja tie oni jam 
atendas, atendas realajn 
vivajn esperantistojn, kiujn 
eblas ne nur vidi kaj aŭdi, 
sed eĉ tuŝi. 

12-20. Ni malfruis. 

Tamen 18 lemantoj ne enuis: 
vivaj esperantistoj (Jura Kar- 
cev, Saŝa Ĥrustaljov, Lena 
Maslova, Sura Artamonov, 

Marina Jusupova) jam estis 
apude kaj kun scivolemo 
pririgardis malnovajn fotojn 
de pasintaj renkontiĝoj, li- 
brojn de la jaro 1921 en ankoraŭ nekonata por la infanoj lingvo kaj kalkuladis ko- 
natajn insignojn de la ekspozicio “Esperanto en mia urbo”. 

La ekskurso tra la ekspozicio, gvidata de Marina Jusupova, allogis per faktoj 
pri E-movado en sovetia tempo: pri tio, kiel pasis kunvenoj de stranguloj, kiuj pe- 
nis fari la mondon pli bona, en kolĥozoj, aŭ pri tio, kial Stalin estis ne tre amikema 
al ni. Sed tio estas nur komenco. Sekvis lingva konkurso “Por ke ĉiu komprenu 
ĉiun” inter 3 teamoj de lemantoj. Jes, vere - kial ne komenci lemi la lingvon pere 
de konkurso pri la plej bona scio de tiu ĉi lingvo? Mi kun Jura Karcev kaj Lena 
Maslova havis honoran mision esti ĵurio en tiu konkurso, do baldaŭ post tiaspeca 
“lemiga” konkurso, akompane de E-kantoj oni jam povis preskaŭ libere komu- 
nikiĝi kun la infanoj per E-to pri la temoj “ronkuloj” kaj “maruloj”. 

Jen tiel, dank’ al iniciato de Saŝenjka Sudakova, pasis unu el aranĝoj kadre de 
“Kultura ĉefurbo de Volgio-2003” kaj “ĝemeliĝis” 3 urboj: Dimitrovgrad, Ulja- 
novsk kaj Ceboksari, pri kio mi estis atestanto. 

Anja Rogaĉova (Ĉeboksari) 

KION GRAVAS FARI, SE VI ALIĜIS AL REJM 

Ĉi-jare multaj novaj homoj venis al REJM, tio ege ĝojigas nin, la “malnovan 
popolon”. Jen estas kelkaj konsiletoj por la nov-aliĝintoj. 

Se vi ne havas aliron al Interreto, pensu kiel ekhavi ĝin. Nenio ligas 
esperantistojn en la modema mondo pli facile kaj rapide, ol Interreto. Rusiaj 
esperantistoj kutime uzas nur retpoŝton por tio - kaj retpoŝto ne postulas grandajn 
elspezojn. Eĉ porplej aktivaj REJM-anoj sufiĉas legi retpoŝton 1-2-foje semajne. 

Aliĝu al la retpoŝta grupo <nur-rejm>. Pere de tiu retpoŝta grupo vi ricevos 
plej freŝajn novaĵojn de nia junulara movado kaj ankaŭ povos diskuti pri diversaj 
aktualaj aferoj. Por aliĝi necesas sendi malplenan leteron al la adreso <nur-rejm- 
subscribe@yahoogroups.com> kaj respondi (nur premi butonon “Respondu” kaj 
forsendi) la poste venontan anglalingvan peton konfmni la aliĝon. En <nur-rejm> 
rajtas ĉeesti nur membroj kaj patronoj (subtenantoj) de REJM. Uzu do vian rajton! 

Aliĝu al la informkanalo <e-rus-informoj>. Absolute simile al <nur-rejm> vi 
povas aliĝi al la novaĵ-grupo <e-rus-informoj> - sendu leteron al la iom longa 
adreso <esperanto-rus-informoj-subscribe@yahoogroups.com>. Atentu, ke en tiu 
grupo oni ne diskutas - nur ricevas novaĵojn pri Esperanto-vivo en Rusio kaj 
apude. Certe, ankaŭ vi rajtas sendi novaĵojn pri Esperanto en via urbo aŭ regiono. 

Legu REGon. Kiel membro de REJM vi havas eblon legi la Rusian Esperanto- 
Gazeton (REGo). Eĉ se via Esperanto ankoraŭ ne estas bona, provu legi REGon. 
Mi konas minimume du personojn, kiuj uzas REGon por daŭrigi sian lingvan 
perfektigon post baza kurso de Esperanto. Vi samtempe plibonigos vian 
Esperanton kaj iĝos bone informita pri ĉio, kio okazas en Esperanto-mondo. 

Interesiĝu aktive. Ne estas bona sinteno atendi, kiam oni venos al vi kaj 
proponos partopreni en iu interesa Esperanto-projekto. Serĉu mem. Demandadu 
aliajn homojn en REJM, pri kio ili okupiĝas kadre de la junulara movado. Amikiĝu 
kun REJM-anoj kaj interkomuniku. Nur se ĉiu REJM-ano interesiĝos pri REJM-aj 
aferoj aktive, ni sukcesos atingi bonajn rezultojn kune. 

Kaj ne forgesu veni al IJK julie! Dum la kongreso okazos REJM-konferenco, 
la ĉefa kaj plej grava kunveno de REJM-anoj, kiuj decidos pri kelkaj gravaj de- 
mandoj de nia junulara vivo. 

amike, Slavik Ivanov, REJM-komitatano 

REJM-MEMBROJ POR 2004 

Alopina Jelena, Ambarnikova Natalja, Andrejsons Sergej, Bakurova Marija, Burk- 
ina Oksana, Deljcov Jevgenij, Fedotova Aleksandra, Grigorjevskaja Oljga, Hek- 
land Bdrd, Haritonova Nadeĵda, Hlizov Konstantin, Ignatjeva Jekaterina, Ivanov 
Vjaĉeslav, Jakimov Sergej, Jakovleva Irina, Jeldanova Anna, Kadar Aleks, Kol- 
tunov Valerij, Konstantinov Anton, Kostina Jelena, Kozlov Aleksej, Kudrjaŝova 
Alla, Lisina Anna, Maciboruk Anna, Malenko Vitalij, Maslova Jelena, Melnikova 
Jelena, Muljukova Antonina, Obrazcov Konstantin, Orlova Anna, Penjkov Andrej, 
Rogaĉova Anna, Safonov Igorj, Saljkova Galina, Serdjuk Aleksej, Sidorova Valen- 
tina, Staricina Jelena, Sudakova Aleksandra, Sevĉenko Anna, Sevĉenko Jevgenij, 
Sevĉenko Oljga, Smarova Uljana, Terjohina Marija, Tihonov Jevgenij, Tihonov 
Sergej, Tolstaja Tatjana, Truhin Aleksandr, Tureckij Sergej, Vasiljeva Alina, Vi- 
hrov Konstantin 
natronoj 

Arbekova Katerina, Belov Aleksandr, Gonĉarova Irina, Kokolija Georgij, Mi- 
ronova Irina, Povorin Mihail 

Por membriĝi necesas trapasi REJM-ekzamenon aŭ A-ekzamenon de CALK 
REU (pri la baza scio de Esperanto) kaj pagi la kotizon (100 mbloj plus ankoraŭ 
100 por abono de REGo). 

“VELURA SEZONO” - DENOVE EN JALTA! 

Internacia Arta E-festivalo “Velura Sezono-2004”, Jalta, 11-19-a de septembro 

Post multjara interrompo en Jalta reaperos la fama “Velura Sezono”. Gi iam 
unuigis multajn E-muzikantojn kaj muzikemulojn, pluraj el ili iĝis steluloj. Tage 
okazis ekskursoj, turistaj marŝoj, diskutoj (ofte surplaĝe), malfruvespere - koncer- 
toj surkaje. La nuna festivalo esence diferencos de la antaŭaj. Unue, ĉi-foje ĝi oka- 
zos komence de septembro, kiam la maro estas varma, la suno milda kaj fruktoj 
abundas. Due, ĝi estas parto de la agado “Vizaĝe al la ekstera mondo”: ĝin parto- 
prenos ankaŭ bardoj-neesperantistoj, kaj okazos diverslingvaj koncertoj ankaŭ por 
la urbanoj kaj ripozantoj, kiuj tiutempe abundos en Jalta. 

La partoprenantoj loĝos en tendaro, situanta en pitoreska pinarbaro apud la 
fama porinfana “Kampeto de fabeloj” en ĉirkaŭaĵo de Jalta. En la tendaro estas 100 
nemultekostaj lokoj en ĉambroj po 2-3 litoj kaj ebleco akcepti homojn kun tendoj 
aŭ/kaj en amasejo. Dezirantoj povos resti en la tendaro por ripozo (tiutempe, dum 
la ripozsezono, la prezo por la loĝado en la tendaro estos la plej malgranda kom- 
pare kun aliaj lokoj). 

En la provizora programo: Inaŭgura orgena koncerto; Diverslingvaj koncertoj 
por la urbo; Ekskursoj, turistaj marŝoj; Seminario pri muzika E-kulturo; Renkon- 
tiĝo de pentristoj kaj skulptistoj; Rolaj kaj intelektaj ludoj; “Barda kafejo” - nokte 
ĉe lignofajro; Nokta koncerto sur la kajo kaj nokta naĝado. 

Ni sopiras revidi laŭreatojn kaj partoprenintojn de la antaŭaj festivaloj kaj invi- 
tas ĉiujn aliajn E-artistojn kaj spektantojn. Konsenton partopreni la festivalon jam 
alsendis JoMo. La festivalon organizas jalta E-klubo “Tero” kune kun la poltava 
krea unuiĝo “Gaudeamus”, kieva E-klubo “Kare” kaj moskva E-klubo “MASI”. 
Pliajn detalojn eblas ekscii ĉe <www.krimeo.hl2.ru> (tie troveblas ankaŭ multaj 
fotoj). Loka organiza komitato: rete - <espero@yalta.crimea.ua>; poŝte - 
Ukrainio, 98612 Jalta, a/k-74 Esperanto; tel. +38-0654-231651 - Jefim Zajdman . 

(esperanto-rus-informoj) 

FINFINE - ESPERANTA RENKONTIĜO! 

Cu vi sentas diferencon inter “esperantista renkontiĝo/aranĝo” kaj “Esperanta 
renkontiĝo/aranĝo”? Laŭ mia kompreno, esperantista renkontiĝo estas aranĝo, kiu 
kunvenigas esperantistojn. Kaj tiuj tute ne nepre parolas en Esperanto, dum la 
evento aŭ eĉ ĝenerale. Esperanta renkontiĝo estas aranĝo, dum kiu oni parolas E- 
on, laboras aŭ simple ripozas, uzante E-on. Esperantaj aranĝoj estis dum la periodo 
de SEJM-1. Poste plej multaj niaj aranĝoj poiomete, nerimarkeble transformiĝis el 
Esperantaj al esperantistaj. Kaj restadis kiel nuraj revoj la utopiaj bildoj, kiam ĉiuj 
parolas en E-o laŭ sia efektiva lingva nivelo. Klaris, ke tiun revon eblus realigi nur 
kun ankoraŭ “nedifektitaj” komencantoj, jes, kun tiuj, kiuj ĝis nun ne kaptis, ke 

ankaŭ sen Esperanto inter esperantistoj estas bele pasigi la tempon... 

Do, homoj, mi ĝojas konstati, ke tiu revo subite plenumiĝis. Subite, ĉar antaŭ ol 
iri al Kievaj Tagoj en Ukrainion mi mem traktis tiun aranĝon pli kiel esperantistan 
turismadon, ol kiel Esperantan aranĝon. Kio do okazis? Homoj, nu, tiom simple, ke 
mi eĉ ĝeniĝas klarigi. Imagu: necesas nur paroli en Esperanto - punkto, fino. 

Kaj ajna eĉ tute ne E-aranĝo (= sen speciala priesperanta programo aŭ lingva 
studcelo) iĝas Esperanta! 

Tamen, kelkaj vortoj pri la aranĝo mem. Mikaelo Lineckij kun sia E-societo 
KARE jam kelkajn jarojn obstine, senlace kaj senrezulte invitadas esperantistojn al 
Kievo por partopreni la festadojn dum la Tago de la Urbo. La afero nomiĝas “Tagoj 

de Kievo”. Neniu venas. 


Mi kun Onjo decidis iri - 
nur turismcele. Mi invitis 


geamikojn (=MASI- 
anojn) - kelkaj ekintere- 
siĝis. Kial do ne inviti 
ankaŭ la ĵusajn kursfinin- 
tojn de la du lastaj FaRoj? 
Kaj ne sendi informon al 
niaj intemaj dissendolis- 
toj? Unuvorte - jen la 
gmpo el 18 personoj. La 
lingva nivelo: 6 bonparo- 
lantoj, 5 tre sukcesaj kaj 
E-parolemaj kursfinintoj, 
3 neparolemaj, sed kom- 
prenantaj kaj respondantaj 
E-e al E-demandoj, 3 
malbone komprenantaj kaj 
malmulte parolantaj, 1 
neniam lemis E-on. Kun 


ni multe estis la sola gasto 
el ekstersovetia ekster- 


lando Zbyŝek Pastor el 
Pollando, ofte - Mikaelo Lineckij kaj foje - Ĵenja Zvereva, kiuj neniam krokodilis. 

Ni venis trajne la 27-an de majo, tuj iris per buseto por ekskursi tra la urbo (kun 
ruslingva ĉiĉerono), post enhoteliĝo estis pieda ekskurso tra la urba centro kun 
Anja Borodinec, kiu rakontadis en Esperanto, vespere - renkontiĝo en liceo kun la 
klubanoj, kiu aspektis kiel komuna koncerto: ni spektis saĝan teatraĵeton plenumi- 
tan de liceanoj, mirinde fluparolantaj dum la rolado, ni prezentis nian spektaĵeton 
“Provizo”, la gastigantoj belege kantis (Mikaelo Lineckij, Natalja Ivanova, Oksana 
Mirgorodskaja), reklamante la novan diskon de ukrainaj kantoj en Esperanto. La 
28-an - tuttaga ekskurso al Umanj: en la aŭtobuso kaj ĉie kaj kun ĉiuj senescepte 
Mikaelo parolis en Esperanto. Vespere ni ĉiuj umis en nia hotelo ĉirkaŭ la Lingva 

Olimpiko por du personoj (aliaj - juĝas, pasive aŭskultas aŭ ĉirkaŭvagas). La sekva 
tago - libera: malgrandgrupe ni vagadas laŭ la samaj lokoj, konstante renkonti- 
ĝante kaj ĝuante la belegan urbon, la bonegan varman veteron, la E-babiladon kaj 
niajn kompaniojn. La 30-an antaŭ la trajno - gajega vojaĝo laŭ Dnepro per ŝipo, 
preskaŭ malfruo al la trajno kaj komuna rea trajnveturo - kun ludoj tra la tuta 
nokto - kaj daŭra E-parolado! Jen tiel... 

Kvankam nenio nova, tamen mi ŝatus ĉi tie listigi la kialojn de tiu Esperanta 
sukceso. Do: 

1) bonparolantaj esperantistoj ĉiam parolas Esperante inter si; 

2) kelkaj longdaŭraj ekskursoj kaj la vespera koncerto estas en flua neadaptita 
Esperanto (jes, tio ĝenas lingvajn malfortulojn, sed pruvas al ili, ke ili devas per- 
fektiĝi; aliflanke, por novuloj estas 
tre utile multe aŭdi la paroladon, 
eĉ sen kompreni ĝin - por ĵusaj 
kursfinintoj tio estis unuan fojon 
en iliaj vivoj); 

3) ĉiuj gravaj anoncoj estas en 
E-o (neniu cedo al la tento traduki 
por tiuj, kiuj ne komprenas: ĉiuj en 
sia mikrokompanio havas homon, 
kiu sufiĉe scias la lingvon kaj 
povas klarigi al la nekomprenin- 
toj); 

4) estas fragmentoj de komuna 
E-agado (provludado en la trajno, 
elpaŝo “sur la scenejo” en la liceo 
antaŭ la gastigantoj, la Lingva 
Olimpiko); 

5) partoprenantaj komencantoj: 

a) estas bone motivitaj 
(minimume, ili ankoraŭ memoras, 
ke lernas la lingvon, maksimume - 
ili planas iri al IJK); 

b) havas la eblecon tuj de- 
mandi nekonatan vorton aŭ kiel diri ekz. “<ĵ)y Tbi - Hy tbi!”; 

c) ne havas antaŭ la okuloj krokodilantajn spertulojn, do ne konas tiun fuŝan 
modelon de konduto en E-medio; 

ĉ) renkontas E-parolantan komunikiĝeman eksterlandanon Zbyŝek, por ne 
paroli pri la ukrainianoj; 

6) la etoso estas ripoza, malstreĉa, amika - kaj neniuj memorigoj kiel “parolu 
en Esperanto!”, NENIU KONTROLO pri la lingva disciplino (kiam mi kun Onjo 
for-petveturis, la aliaj dum la rea vojo en la trajno daŭre parolis en Esperanto!). 

Fine de la aranĝo mi faris “sociologian enketadon”. A1 ĉiu partoprenanto aparte 
mi faris du demandojn kaj ricevis mirinde unuanimajn respondojn, sendepende de 


AL FORESTINTO 

Ĉu vi vidis fajrkolorajn kaŝtanflorojn? 

Ĉu vi spektis infan-scenojn en lice’? 

Ĉu vi gardas en la koro 1’ oron 
De Andrejevskaja hel-preĝej’? 

Dum vesperaj promenadoj en Podolo 
Ĉu vi manĝis en la “Hejma Kuirej”’? 

Ĉu maltrankviliĝis en gondolo 
Via spiro pro la mallumej’? 

Ve, amiko! Vi ne kantis la kanonojn, 

Vi ne perdis vin en la amaso sur Dekliv’, 

Vi ne miris arde pro belsono 
De 1’ amuza ukraina lingv’. 

Se la vorto “tohuvabohuo” 

Nur timigas terurege vin, 

Vi ne havu triston kaj enuon, 

Simple planu nian rendevuon, 

En la urbo, kiu sorĉis min! 

Andreo Penjkov 
partopreninto de la Kievaj Tagoj 

la lingva nivelo de la respondinto: “Ĉu vi opinias tiun renkontiĝon Esperanta?” - 
“Jes”; “Kial?” - “Ĉar la homoj parolas en Esperanto”. 

Konkludo: homoj, vojaĝu kaj simple kolektiĝu por bone pasigi la tempon - kaj 
parolu Esperante, tiam ĉiu amika renkontiĝo iĝos Esperanta aranĝo! 

Per la lastaj linioj mi esprimas mian sinceran dankon al la ĉefa organizanto Mi- 
kaelo Lineckij pro la belega travivaĵo, kiu esperantigis kaj amikigis nin, kaj al ĉiuj 
partoprenintoj - pro ilia natura senpena esperantemo! 

Irina Gonĉarova, kunordiganto de EK MASI 

GRANDA ORA SOMERO EN UKRAINIO 

Ĉi-jare en Ukrainio Internacia Junulara Krea Unuiĝo “GAUDEAMUS” lanĉas 
novan ampleksan E-projekton “GRANDA ORA SOMERO”. Gi konsistas el inter- 
ligitaj 6 aranĝoj - diverse simpatiaj, kaj ĝi daŭros de la 19-a de junio ĝis la 10-a de 
septembro en 4 lokoj: Poltavo, Kijivo, Gurzufo, Jalto. 

Vi estas kore invitata komence al la E-kurso “SEPTIMA” en Poltavon, kie dum 
12 tagoj malbone parolantaj aŭ tute ne parolantaj Esperanton homoj ekposedos 
rapidan E-parolon kaj poste - ek al agrablaj ukrainiaj E-renkontiĝoj apud: Kijivo 
(“REJo-3”), ĉef-organizanto - Mikaelo Lineckij; Poltavo (“ORA SOMERO”), ĉef- 
organizanto -Vladimir Soroka; Gurzufo (“MEVO”), ĉef-organizanto - Irina Gera- 
simova; Jalto (“VELURA SEZONO”), ĉef-organizanto - Jefim Zajdman. 

Jen estas pliaj detaloj pri la partoj de “GRANDA ORA SOMERO”: 

Parto 1 - Poltavo, 19.06 - 01.07, rekt-metoda kanta E-kurso “SEPTIMA” kaj 
aliaj kursoj en 4 aĝ-grupoj en kadro de ekologia evoluiga E-tendaro por familioj 
kun infanoj kaj junularo “ORA SOMERO”; <orasomero@yandex.ru>, tel. +38- 
05322-23224 aŭ +38-067-5320629 (poŝa). 

Parto 2 - Kijivo, 02-08.07, REJo (Renkontiĝo de E-Junularo); la detaloj - en 
<www.espero.kiev.ua>; <ml@espero.kiev.ua>, tel. +38-044-4320743 aŭ +38-039- 
2477483 (poŝa). 

Parto 3 - Poltavo, 09-16.07, ekologia evoluiga E-tendaro “ORA SOMERO” 
(sen E-kursoj); <orasomero@yandex.ru>, tel. +38-05322-23224 aŭ +38-067- 
5320629 (poŝa). 

Parto 4 - Poltavo, 18-30.07, rekt-metoda kanta E-kurso “SEPTIMA” kaj aliaj 
kursoj en 4 aĝ-gmpoj en kadro de ekologia evoluiga E-tendaro “ORA SOMERO”; 
<orasomero@yandex.ru>, tel. +38-05322-23224 aŭ +38-067-5320629 (poŝa). 

Parto 5 - Gurzufo, 03-30.08, MEVO - ĉeMara Oazo por Vojaĝantaj E-istoj 
apud Gurzufo (Jalta regiono); <orasomero@yandex.ru>, tel. +38-05322-23224 aŭ 
+38-067-5320629 (poŝa). 

Parto 6 - Jalto, 11-19.09, “VELURA SEZONO” - renaskiĝanta legendeca eks- 
Sovetia KEF en Jalto; <www.krimeo.hl2.ru>. 

Prezoj por “ORA SOMERO” (Poltavo, partoj 1,3,4): 

1. manĝado ekologie pura, 4-foja, loĝado en tendoj (kunprenu dormosakojn!), 
programo (ĉevaloj, akvalangoj, kozaka saŭno, boato, giganta sablujo, koncertoj, 
diversaj evoluigaj kursoj, ludoj, lignofajro, k.t.p.) - 3 eŭroj tage por unu persono 
kontraŭ ĉio ĉi! 


34 




2. 12-taga kurso “SEPTIMA” (nur partoj 1,4)- 114 eŭroj por unu persono; 12- 
tagaj kursoj por infanoj kaj junuloj - 44 eŭroj por unu persono. 

Mikaelo Lineckij, UEA-Delegito por Kijivo (Ukrainio) 

HUMURFESTO EN ODESSA 

- Cu vi estas surdomutulo? 

- Jes! 

Tute normala demando kaj tute taŭga respondo - por unu speciala tago. Vi jam 
konjektis ke temas pri la tutmonda Tago de Humuro kaj Rido - la unua de aprilo. 
Kaj Odessa kiel monda centro de bonhumoro kaj brila humuro portas sian nomon 
kun digno kaj gaja rideto. 

Por la junulara E-klubo “Verdaĵo” tiu printempa festo jam dum multaj jaroj 
signifas interesan renkontiĝon kun E-gastoj el diversaj urboj de Ukrainio kaj Rusio. 
Ci-foje la gastoj mem skribis pri intenco veni al Odesa “Humurino” kaj poste ĝui 
tempon en gaja kompanio de niaj geklubanoj. La deziro de la gasto estas leĝo por la 

mastro. Venu, 
venu, karaj jal- 
tanoj, ni havas, 
kion montri kaj 
proponi al vi. La 
unua de aprilo 
bonvenigis homojn 
per vannego de 
printempa suno kaj 
amaso de diver- 
skoloraj gejunuloj. 
Aĝaj homoj pref- 
eras resti hejme 
dum tiu festo de 
libera konduto. 

Promenante tra la stratoj vi riskas esti batita surkape per pufigita martelo aŭ 
kolorigita per ŝprucfarbilo. Cu vi vere volas tion provi? Venu al Odessa! 

Niaj gastoj havis sufiĉe da tempo por profunde esplori la eblojn de “Humurino”. 
Ili atingis nian klubejon posttagmeze lacaj sed kontentaj. Tre bongustis teo kun 
dolĉaĵoj en amika rondo. Por plejmulto de la gastoj (talentaj gejunuloj el jalta E- 
klubo sub gvido de J.S.Zajdman kaj du amikoj de Esperanto el Poltavo) tio estis la 
unua interurba renkontiĝo. Aroma teo kaj lacaj piedoj inklinigis al trankvila babi- 
lado, dum kiu ni ĉiuj prezentis nin kaj eksciis pli multe pri niaj novaj geamikoj. 

Sekvatage ilin atendis “Urboludo” - bonega eblo esplori nekonatan urbon kaj 
pli bone orientiĝi en ĝi. La partoprenintoj devis mem trovi la plej gravajn vidinda- 
ĵojn de Odessa kaj sporti samtempe. La lastan eron niaj gastoj faris, plej verŝajne, 
kun plezuro. Estis ja tiel malvarme! La aprila vetero iomete priŝercis urbajn vizi- 
tantojn dum la dua tago de “Humurino”. Des pli agrable estis denove kolektiĝi en 
la bela Blanka Halo de la Domo de Junularo por vespera koncerto. Ni kune ĝuis 



35 




talentan teatran ludon de odesaj esperantistoj, kiuj prezentis fragmenton el la 
romano de M.Bulgakov “La majstro kaj Margarita”. Poste preskaŭ ĝismorte ni 
ridis, spektante humurscenetojn en E-o kaj aŭskultante rakontojn el la vivo de 
J.Zajdman. Jaltanoj vere talentas! 

Komuna kantado de E-aj kantoj interproksimigis nin. Cu ni venu al Observato- 
rio? J-e-es! Multaj jam delonge revis observi noktan ĉielon per teleskopo. Unue ni 
aŭskultis kun malfermitaj buŝoj la prelegon pri la Suna sistemo kaj ĉiuj ĝiaj 9 
planedoj. Sed la plej interesa estis praktika parto. Laŭvice ni algluiĝadis per la oku- 
loj al mirakla aparato por senspire rigardi Venuson, Marson, Satumon kaj Jupi- 
teron. Ni eĉ povis vidi krateran surfacon de Luno. Se oni pennesus al ni noktumi 
en la Observatorio, ni faras tion malgraŭ preskaŭ frosta nokto. Sed ni devis malsu- 
preniĝi for de stela mistera ĉielo, ĉar morgaŭ nin atendis ekskurso al odesaj kata- 
komboj. Drasta kontrasto. Eble pro tio la renkontiĝo restis neforgesebla en la koroj 
de jaltanoj. Aŭ la etoso de la klubo kaj sento de la urbo miksiĝis, rezultiĝante en 
nekompareble dolĉa kaj samtempe trista premo en la koro. Gis revido, karaj jal- 
tanoj kaj poltavanoj. Gis la sekvaj renkontiĝoj! 

Oljga Gribovan (Odeso) 

POR KE LINGVO ESTU INTERTRIBA 

Por ke lingvo estu intertriba, ne sufiĉas nomi ĝin tia, oni devas ankaŭ instrui 
ĝin! 

En la mondo, kaj en Afriko, oni multe parolas pri tribismo kaj pri la malbonaj 
sekvoj de tribismo, kiuj interalie estas malpaco, streĉitaj rilatoj kaj eĉ malferma 
milito. Ni provas helpi afrikajn landojn, en la kadro de samcelaj klopodoj de Une- 
sko, venki tribismon. 

Nia rimedo ŝajnas tre bona por permesi rektan interkontaktadon inter anoj de 
malsamaj gentoj en la koro de Afriko, kie militoj faris multajn viktimojn las- 
tatempe. Nia projekto estas “Lingvo de paco - Ururimi rw'Amahoro”. Temas pri 
kampanjo, kiu celas kunligi esperantistojn el la malsamaj militantaj gentoj de Bu- 
rundo, Ruando kaj Orienta Kongo (la tiel nomata regiono de la grandaj lagoj), in- 
struantajn Esperanton al siaj samgentanoj, por organizi post unu aŭ du jaroj gran- 
dan intertriban, interetnan kaj interlandan renkontiĝon de esperantistoj en Buĵum- 
buro, Burundo. 

Instraado de Esperanto jam okazas surloke. Nun aperis instruistino preta vojaĝi 
tien, ne sen personaj riskoj, ĉefe por instrui Esperanton pli bone al la instruistoj. Ni 
devas NUR pagi la flug-bileton kaj la ceterajn kunligitajn kostojn. Ni estas la Fon- 
daĵo Espero, konto “Lingvo de Paco” ĉe UEA, kiun vi jam multe subtenis en la 
pasinteco. Ni esperas, ke vi faros tion ankaŭ nun por ebligi ĉi tiun agadon. 

Renato Corsetti (Italio) 

P.S. Se vi sendas monon al UEA por la Fondaĵo Espero, bonvolu klare mencii 
sur la pagilo “Fondaĵo Espero - Lingvo de Paco ’’. Pagmanieroj estas troveblaj en 
Jarlibro de UEA, p.33. 

■► 4 + 44 + 4 * 4 * 44 + 444444444 * ku/tura revuo 

UKRAINAJ KANTOJ EN ESPERANTO 

Antaŭ ioma tempo miajn manojn trafis disko, prezentanta E-te la tradician 
muzikan kulturon de la juda popolo. Tiam mi estis ravita de la ideo, ke per E-to 
vere facilas konatiĝi kun aliaj kulturoj. Kvazaŭ subtene al mia ideo min trovis la 
disko “Ukrainaj kantoj”. Kaj eĉ mi, ukrainiano, kiu opiniis sin ne tute fremda al la 
ukraina kulturo, trovis multon interesan. 

La disko, eldonita de la Kieva societo por subteno kaj defendo de la ukraina 
kulturo “Espero”, celas, mi diru, “defendon per disvastigo”. Kaj ĉi tiun mision la 
disko plenumas plej trafe. 20 kantoj de plej diversaj specoj, profesie registritaj kaj 
tre altnivele plenumitaj, prezentas la ukrainan kulturon tre multaspekte. La kantoj 
estas plenumataj de 4 kantistoj (du virinoj - Natalja Ivanova kaj Oksana Mir- 
gorodskaja kaj du viroj - Mikaelo Lineckij kaj Maks Sabala). La gitar-akompano 
(Maks Sabala), feliĉe, estas sufiĉe modera kaj neniam tiras atenton al si. Fojfoje 
sonas kelkaj blovmuzikiloj (Mikaelo Lineckij). Plimulto de la kantoj estas prezen- 
tita multvoĉe, malplimulton prezentas apartaj kantistoj. Kaj la prezentado vere es- 
tas brila! 

Speciale por dezirantoj pli intime konatiĝi kun la ukrainaj lingvo kaj kulturo 
fine de ĉiu kanto la plenumantoj ripetas la unuan strofon en la ukraina lingvo. En la 
tekstolibreto troviĝas ne nur la E-lingvaj tekstoj, sed ankaŭ la ukrainlingvaj, kaj eĉ 
transliterumo de la originalo E-litere. Krome, komence de la kantaro estas skizeto 
pri la popolaj kantoj (de Larisa Lineckaja) kaj informo pri la Societo “Espero”. 
Unuvorte - modela E-disko, mirinde kaj ĝuinde kombinanta Esperanton kun la 
ukraina! 

Konceme la lingvaĵon: ĝi estas tre facila kaj preskaŭ senriproĉa. Almenaŭ mi 
trovis nur 2-3 pli-malpli seriozajn misojn: sufiĉe multe suferis la artikolo, kiu jen 
estas uzata kiel nura ŝtopil-vorto, jen forestas en la plej necesaj lokoj. La prononco 
ĉiam estas mirinde klara kaj la vortoj - tre facile percepteblaj. 

Resume - la disko estas tre altnivela produkto kaj bonega informanto pri la 
ukraina kanta kulturo. Mi certas, ke la dezirantoj ekscii pri ĝi ne estos seniluziigi- 
taj. Bonan konatiĝon! 

Pavel Moĵajev (Ukrainio) 

LA UNUA LERNOLIBRO 

La eldonejo “Impeto” aperigis reprintan eldonon de la unua lemolibro de Espe- 
ranto “D-ro Esperanto. Intemacia lingvo. Antaŭparolo kaj plena lemolibro. Por m- 
soj.” La libro aperis la 26-an de julio 1887, kaj tiu ĉi dato iĝis la naskiĝtago de Es- 

peranto. La libro, nemalhavebla por ĉiu esperantisto, estas akirebla ĉe Moskva Es- 
peranto-centro <www.comail.ru/~esperanto/> kontraŭ 25 mbloj. 

(esperanto-rus-informoj) 

E-KANTO POR LA FUNDAMENTAJ LERNEJOJ 

La ministro por la fundamentaj lemejoj de la Franclingva Komunumo de Bel- 
gio, S-ro Jean-Marc Nollet organizis kompletan dosieron por diskonigi lingvojn in- 
ter la junaj lemantoj de la franclingvaj lernejoj. Por apogi tiun interesan dosieron, 
oni vastskale disdonis senpagan kompaktdiskon kun 16 belaj kantoj en diversaj 
lingvoj. Inter tiuj kantoj estas la kanto de Nikolin’ en Esperanto (“La bona for- 
miko”). En la dosiero aperas ankaŭ pluraj informoj pri Esperanto. Tiu dosiero (nur 
en la franca kun la tekstoj de diversaj kantoj en la originalaj lingvoj) ekzistas en 
pdf-formato ĉe la adreso <http://www.eveilauxlangues.be>. 

Ni notu ke, konsekvence de tiu agado nomita “Atentigo al la lingvoj”, en la 
porinfana suplemento de la famkonata belga franclingva gazeto “Le Soir”, aperis 
informo pri reagoj de la lemantoj de iu fundamenta lemejo en Namur (ĉefurbo de 
la valonia regiono): “La infanoj devis taksi la plej ŝatatajn kantojn kaj klarigi siajn 
elektojn. Surprize, la unua elekto estis la Esperanta kanto de Nikolin’: “Car ĝi estas 
amuza, ĉar ĝi estas la plej bela lingvo kiu ekzistas”, klarigis la infanoj”. 

(landa-agado) 

NOVA ELDONO DE “GERDA MALAPERIS!” 

La fama lingvoinstrua romaneto de Claude Piron “Gerda malaperis!” estas 
reeldonita de la eldonejo “Impeto” en Moskvo. La eldono estas orientita al rusling- 
vanoj kaj havas antaŭparolon en la msa lingvo, mallongan priskribon de la 
gramatiko kaj Esperanto-rasan vortaron de uzitaj vortoj. Entute estas 56 paĝoj, bela 
kolora kovrilo. Aĉeti la libron eblas pere de la Libroservo ĉe Moskva Esperanto- 
centro <www.comail.ru/~esperanto/> . La prezo estas 35 rubloj. 

(esperanto-rus-informoj) 

9-a FAME-KULTURPREMIO ALJUĜITA 

La estraro de la Germana FAME-Fondaĵo ĉi-jare aljuĝis la 9-an Esperanto- 
Kulturpremion al la konata muzikgmpo “Kajto”. Per “Kajto” la unuan fojon muzi- 
kartistoj ricevas la premion, kiu danke al la sponsoro, “Kreissparkasse Ostalb” (la 
loka ŝparkaso) estas valorigita per 5000 eŭroj. La ĝisnunaj premiitoj estas: Kultura 
Centro Esperantista/C.D.E.L.I., Ito Kanzi (Ludovikito), Richard Schulz /Bmno 
Vogelmann, “Heroldo de Esperanto”, Spomenka Stimec, Marjorie Boulton, Wil- 
liam Auld kaj la aŭtoroj de “Adom”, la pastroj A.Burkhardt, B.Eichkorn kaj 
A.Kronenberger. La kvar kapablaj kaj simpatiaj gekanzonistoj de “Kajto” meritas 
la distingon kiel sukcesaj ambasadoroj de la Esperanto-kulturo en kaj ekster Esper- 
antujo. La honorado por la premiitoj kaj la solena premitransdono okazos oktobre 
en la urba biblioteko de la sudgermana urbeto Aalen en ĉeesto de la urbestro, estra- 
rano de la sponsora banko, invititaj gastoj kaj la loka gazetaro. 

(NUN) 

Sergej Miĥalkov 


En arbaro, proksime de 
arbarista domo, kreskis 
Abieto. Plenkreskaj arboj - 
pinoj kaj abioj - rigardis ŝin 
demalproksime kaj ne 
laciĝis admiri - tiom svelta 
kaj bela ŝi estis. La mal- 
granda Abieto kreskis, kiel 
ĉiuj abietoj en ŝia aĝo: somere ŝin superverŝis pluvoj, vintre kovris neĝo. Ŝi var- 
migis sin sub la printempa suno kaj tremis dum fulmotondro. Ĉirkaŭ ŝi estis kutima 
arbara vivo: kuradis tien-reen kampaj musetoj, svarmis diversaj skarabetoj kaj 
formikoj, flugadis birdoj. Dum sia nelonga vivo Abieto konatiĝis kun vera leporo, 
kiu foje noktumis sub ŝiaj branĉoj. Malgraŭ tio ke Abieto kreskis sola meze de ar- 
barkampeto, ŝi ne sentis sin sola... 

Sed foje somere tute subite aperis nekonata Pigo. Li senpripense sidiĝis sur la 
pinto de la malgranda Abieto kaj komencis balanciĝi sur ŝi. 

- Bonvolu ne balanciĝi sur mi! - Abieto ĝentile petis. - Vi rompos la pinton! 

- Sed por kio vi bezonas vian pinton? - Pigo krude ĉirpis. - Tutegale oni for- 
hakos vin antaŭ la Novjara festo! 

- Kiu forhakos min? Por kio?! - Abieto flustris. 

- Ja kiu bezonas, tiu forhakos! - Pigo respondis. - Ĉu vi ne scias, ke antaŭ la 
Novjara festo homoj venas 
en la arbaron por tiaj kiel 
vi! Kaj vi kreskas videble 
por ĉiuj!.. 

- Sed mi estas sur ĉi tiu 
loko jam ne unuan jaron, 
kaj neniu min tuŝis! - Abi- 
eto oponis necerte. 

- Do, oni tuŝos! - Pigo 
diris kaj forflugis en la ar- 
baron... 

En timo travivis Abieto 
la someron kaj aŭtunon, kaj 
kiam aperis la unua neĝo, ŝi 
tute perdis la trankvilon: ŝi 
ja nenien povis forkuri por 
kaŝiĝi, perdiĝi en la arbaro 
inter similaj abietoj. 

En decembro falis tiel 

multe da neĝo, ke eĉ la branĉoj de plenkre- 
skaj arboj krake ropmiĝadis pro ĝia pezo. Kaj 
la malgranda Abieto estis eĉ superŝutita ĝis la 
pinto. 

- Ja tio bonas! - Abieto rezonis. - Nun 
neniu rimarkos min! 

Venis la lasta tago de la foriranta jaro - la 
tridek unua de decembro. “Mi nur travivu ĉi 
tiun tagon!” - pensis Abieto, kaj ŝi tuj vidis 
proksimiĝantan homon. Li iris rekte al ŝi. La 
homo kaptis la pinton kaj forte skuis Abieton. 
Forfalis la pezaj tavoloj de neĝo, kuŝintaj sur 
la branĉoj de Abieto, kaj ŝi sendefende 
etendis antaŭ la homo siajn lanugecajn ver- 
dajn branĉojn. 

- Mi ĝuste elektis vin! - la homo gaje 
diris kaj ridetis. Li ne rimarkis, ke ĉe tiuj vor- 
toj Abieto perdis la konscion... 

Kiam Abieto rekonsciiĝis, ŝi nenion povis 
kompreni: ŝi vivis kaj staris samloke, nur sur 
ŝiaj branĉoj pendis malpezaj, multkoloraj 
vitraj globoj, tutan ŝin ĉirkaŭvolvis maldikaj arĝentaj fadenoj, kaj la pinton oma- 
mis granda ora stelo.. 

Kaj matene, la unuan tagon de la Nova jaro, el la domo de la arbaristo eliris liaj 
gefiloj - frato kaj fratino. Ili stariĝis sur skiojn kaj direktiĝis al Abieto. Kiam ili 
aliris ŝin, la knabo diris al la knabino: 

- Ekde nun ĝi estos nia novjara Abieto! Ni omamados ĝin tiel ĉiujare!.. 

Tio okazis antaŭ multaj, 
multaj jaroj. Jam delonge mor- 
tis la maljuna arbaristo. En la 
urbo loĝas liaj plenkreskaj ge- 
filoj. Ankaŭ ili, siavice, havas 
gefilojn. Kaj en la arbaro, 
meze de kampeto, kontraŭ la 
domo de la nova arbaristo, sta- 
ras alta, svelta abio, kaj antaŭ 
la Novjara festo ŝi rememoras 
sian infanaĝon... 

esperantigis 
Mihail Povorin (Moskvo) 

Sergej Lukjanenko 


\\ N T e R T R /A K T A N T 0 J 

Tiu ĉi stelo ne havis planedojn. Absolute. Sed ĝi havis luksan zonon de asteroi- 
doj kaj du grapojn da hipertuneloj - super kaj sub la ebeno de la ekliptiko. Guste 
pro tio la stelo G-785 estis tradicia loko por intertraktadoj. En okazo de danĝero 
oni havis la eblon provi retreti, kaŝinte sin malantaŭ la zono de asteroidoj. 

- Hodiaŭ io decidiĝos, David. 

Tion ĉi diris Anna Begunec, ĉefa ekzopsikologino de la Floto. Sia posteno, kiu 
dum multaj jaroj estis sinekuro, dum lasta monato iĝis plene aktuala. Profundanime 
David raviĝis pri tio, kiel tenas sin tiu ĉi malgranda, jam ne juna virino - sur kies 
ŝultroj nun kuŝis respondeco pri la sorto de la homaro. 

- Cu? - mallonge demandis David. Sminkisto, kiu okupiĝis pri farbado de la 
vizaĝo, riproĉe strabis al la piloto, sed nenion diris. Li same estis profesiulo, la plej 
bona Holivuda ŝminkisto el tiuj malmultaj, kiuj sukcesis trapasi medicinan kon- 
troladon. Li siatempe beligis vizaĝojn de kapricaj kinostelinoj, kiuj ne fermis la bu- 
ŝojn eĉ por unu minuto... sed tio okazis sur Tero. 

- Vi scias, David, kian sakramentan sencon havas la cifero “ses” ĉe d-dorianoj. 
Hodiaŭ estas la sesa etapo de la intertraktado. 

La memnomo de Fremduloj el la buŝo de Anna sonis tre ĝuste. D-doria. Buletoj 
de buntaj palpiloj. Surteraj oktopodoj... 

La ŝminkisto kontente rigardis la farbitan vizaĝon, regresis unu paŝon, kapjesis. 
Poste li sidiĝis sur skabelon kaj okupiĝis pri la ingveno. 

- Hodiaŭ la generiloj devas esti blankaj, - diris Anna. Sia voĉo estis senemocia 
kaj ne havis eĉ ombron de ironio. - Tio estas la signo de bonaj intencoj kaj espero 
pri baldaŭa fino de la disputado. Min ne lasas la impreso, ke d-dorianoj ial ne kon- 
fidas al ni. 

La ŝminkisto strabis al Anna. Malgraŭ la juneco tiu ĉi impona nigralo ne timis 
eldiri propran vidpunkton. 

- Blankaj? Cu vi forgesis pri raĝaj ringetoj? Rememoru aldonan interpreton por 
leĝaro de koloroj, fraŭlino Begunec! 

- Unu ringeton, - konsentis Anna, iomete hezitinte. - Kaj ne pli! 

David sopire rigardis spegulon. Sminkejo en la kosmoŝipo! Kara Dio... Kaj li - 
nuda viro, farbita je neimageblaj koloroj, kiuj ion devas simboli. Antaŭ kvin tagoj, 
post la unua etapo de intertraktado, Begunec rakontis al li rasan anekdoton pri 
vakero kaj verda ĉevalo. La anekdoto ne ŝajnis al David ridinda, sed enmemoriĝis. 

Kaj ne eblas ŝanĝi ion. Intertraktadi devas tiuj, kiuj havis la unuan kontakton. 
Por intertraktado ili devas veni nudaj kaj simbole farbitaj. 

Certe, li povas rezigni. Deklari, ke homoj ne akceptas similajn kondiĉojn. Sed 
ĉu tio ne iĝos kialo por milito? 

Certe, nun sur Tero registaroj kaj korporacioj tre penegas, konstraante Tutmon- 
dan Sferon de Defendo, sed Tero havas nur solan interstelan kosmoŝipon. Unuan, 

eksperimentan, kiu tre facile kaj tre malĝustatempe renkontis fremdan racian vi- 
von... 

Nuraj d-dorianoj havas centojn da kosmoŝipoj. 

Kaj jen li, glora piloto, kaj interalie jam ne juna homo, veterano de NASA kaj 
partopreninto de la unua Marsa esplorvojaĝo, iras intertrakti, glimante per la 
gluteoj. Laŭ la etiketo de Fremduloj tiu loko, sur kiu oni sidas, devas brilegi! 

Malhonoro. Hontego. Humiligo. 

Sed estas pli bone humiliĝi, ol pereigi la homaron. 

- Vi ne tre emociiĝu, David, - diris Begunec. - En unu el fruaj rusaj fantastaj 
romanoj dum la unua renkonto kun Fremduloj homo senvestiĝis ĝis nudo... ili 
montris la belecojn de homaj korpoj. 

- Cu eblas, ke surteraj oktopodoj taksus homan belecon? - sopire demandis 
David kaj strabis al la ŝminkisto. Tiu laboris senproteste kaj abnegacie. Profe- 
siulo... ĉiuj ni estas profesiuloj. 

- Rememoru nudismon kaj korpopentradon, - daŭrigis Anna. - Kaj, ekzemple, 
la indianoj de Norda Ameriko... 

- Mi estas maljuna haroza viro kun pendanta ventraĉo kaj kurbaj kruroj! - ne 
eltenis David. - Eĉ rubujo estas pli bela ol mi. 

Anna modere ridetis, kvazaŭ komprenigis - “babilado finiĝis” kaj diris: 

- Vi devas esti absolute memfida, David. Ni scias, ke naŭ raciaj rasoj pace 
kunekzistas en la kosmo. Naŭ rasoj! Ili ne militas, ili estime mencias unu la alian. 
Cu ni ne sukcesos eniri ilian aron? 

- Cu mi estas diplomato, Anna? Mi malbone trovas komunan lingvon eĉ kun la 
edzino. - David ne povis reteni sarkasmon kaj aldonis: - Jen se oni permesos par- 
topreni en la intertraktado al vi... mi estas certa, ke ĉio tuj ordiĝos. 

- Tuj, kiam tio ĉi eblos, mi senvestiĝos ĝis nudo, ŝmiros min per farbo kaj iros 
intertrakti, - tre serioze respondis Anna. - Certe, rigardi min estos ne same agrable, 
kiel antaŭ kvar jardekoj, sed kion fari... Ronald, tempo! 

- Cio, ĉio estas preta, - ekmurmuris ŝminkisto, farante senformajn flavajn ma- 
kulojn sur la genuoj per rapidaj svingoj de peniketo. - La lasta streko... 

David lastfoje taksis sin en spegulo, ektremis kaj detumis la okulojn. 

Se damnitaj ĵumalistoj sukcesos ricevi videoregistraĵon pri la intertraktoj - lin 
mokos la tuta mondo . 

Certe, se la mondo plu ekzistos. 

“Kolumbo” okupis duonon de ĉielo. Okulfrapis longaj hejtujoj, reaktoroj, 
starantaj sur la konzoloj, malrapide giranta ringo de loĝaj ferdekoj, krada anteno de 
hipermovilo. David lastfoje ĉirkaŭrigardis la solan interstelan ŝipon de la homaro - 
kaj lia koro premiĝis. Nur dudek jarojn bezonis Usono, por ke kun partoprenado de 
la cetera mondo konstrui tiun miraklan kosmoŝipon. La entuziasmo, kiu kaptis 
usonanojn post malkovro de la principo de tunela hipertrapaso, ne velkis dum du 
jardekoj. Kvazaŭ revenis la tempo de Sovaĝa Okcidento, kuraĝaj migrantoj... Jam 
ne ŝajnis, ke “Stelaj militoj” kaj “Babilono-5”estas fantastaĵoj. Estonteco frapis la 
pordon. Eĉ David mem, kiu pli bone ol la ceteraj komprenis, ke la vojo ekde la 

unuaj ŝipoj ĝis konkero de la tuta Galaksio estos tre longa, kaptis sin je absolute 
frenezaj fantazioj: jen li kune kun la filo vojaĝas en fremdplanedaj ĝangaloj..., jen 
ili, bone satiginte sin per meleagro, svarmanta en la prerioj de fremda planedo, 
veturas en ĵipo al kosmohaveno... por trinki unu-du glasetojn da alkoholaĵo en 
kompanio de konataj pilotoj kaj ridindaj, malmodemaj, malbone civilizitaj abori- 
genoj... 

Kaj subite - la plago... nuda buntkolorigita homo troviĝas en malvasta kajuto 
de kosmoboato. Kaj antaŭe li vidas bizarajn formojn de la ŝipo de d-dorianoj, 
multe malpli granda, sed treege pli perfekta... 

La Halon por intertraktoj konstruis d-dorianoj. Gi estis diafana kupolo, dek- 
metra diametre, staranta sur metala platformo. En la kupolo estis spirebla atmos- 
fero. Ankoraŭ en ĝi estis gravito - natura, sed ne falsa, kiun produktis la giranta 
loĝringo de “Kolumbo”. La homaro devis esperi, ke Fremduloj estos bonkoraj. 
Kaj, certe, ke la kvindekjara piloto scipovos lerte blufi. 

La kosmoboato mole tuŝis metalan diskon. Gi glitis, plupenetrante en la diafa- 
nan kupolon. Nekonata materialo disŝoviĝis, ĉirkaŭfluante la pruon kaj hermeti- 
gante la lukon. Aperis gravito. 

David peze ekstaris, malfermis la lukon kaj piedis sur la vannan plankon de la 
kupolo. 

D-doriano sidis vid-a-vide. Lia boato ankaŭ enrampis duone en la kupolon. La 
tera kaj fremda stelŝipoj svingiĝis en malproksimo, super la kapo sparkis zono de 
asteroidoj. Hazardajn meteorojn Fremduloj kvazaŭ eĉ ne timis. Verŝajne, ili havas 
fortokampon... 

- Kiom longe mi devas atendi? - galhumore demandis la d-doriano. Tradukilo 
estis enkonstruita en la kupolo. Ankoraŭ unu memorigo pri la teknologia abismo... 

- Mi malfruiĝis je malpli ol unu minuto, - diris David, kaŭriĝante antaŭ la 
fremdplanedano. La d-doriano estis horizontale simetria: barelsimila korpo kun 
ringo de vidaj kaj flaraj perceptiloj, ses potencaj tentakloj supre, ses sube... Supro 
kaj subo, kiel jam komprenis David, estis nocio konvencia. 

- Ni estas okupitaj de serioza afero, ni fundamentas la bazon por paco kaj pros- 
perado de niaj popoloj! - daŭre indigniĝis la d-doriano. La tradukilo aŭ vere estis 
senriproĉa, aŭ ŝajnis tia. Ne estis eĉ malgranda prokrasto, eĉ unu malglata aŭ ne- 
komprenebla frazo... 

David suspiris. Precipe ofenda estis tio, ke d-dorianoj ne estis treege akurata 
raso. Fremdulo facile povis malfruiĝi kaj je kvin minutoj kaj eĉ je horkvarono kaj 
poste pravigi la malfmiĝon duvorte, ekzemple, per malfacilaĵoj de la ceremonia 
farbado, aŭ per tre interesa informa programo, aŭ kurioza disputado kun kamara- 
doj. Tion oni povus kompreni kiel mokadon aŭ orgojlon... sed ial David pensis, ke 
vera kaŭzo estis absolute alia. 

- Ĉu ni okupiĝu pri tiu ĉi grava afero? - proponis li, forirante de disputado. De 
la d-doriano deiris densa planta aromo, eĉ iomete agrabla. Eble, tio ĉi estis la 
aromo de la korpo de Fremdulo. Sed, eble, tio estis la odoro de farboj, per kiuj li 
kolorigis la korpon. 

- Tamen, ĉu vi ĉiam malfruiĝos? - indignis la d-doriano. 

- Mi ne plu malfruiĝos, - diris David. 

Estis strange, sed tio ĉi sufiĉis por fermi la temon. 

- Ciuj raciaj rasoj maltrankvile observas la intertraktadon, - sentencis la d- 
doriano. Amiko mia, vi devas kompreni - kosmaj militoj estas malprofitaj kaj dan- 
ĝeraj. Enirante Galaksion ni, eĉ kontraŭ nia volo, iĝas pacemaj. 

- Teranoj absolute konsentas! - kun preteco konfirmis David. - Hieraŭ la regis- 
taro de mia lando... 

- Ĉu vi povas aŭskulti, ne interrompante min? - indignis la d-doriano. 

David eksilentis. 

- Nu, do ni ĉiuj soifegas pacon! - daŭrigis Fremdulo. - Estas egale, eĉ se d- 
dorianoj ne similas al kulĥanoj, eĉ se atenoanoj spiras kloron, kaj zervanoj ĝenerale 
ne spiras... 

Tio estis eroj de valorega informo. David esperis, ke mikrofonoj, instalitaj en la 
boato, registras ĉiujn revelaciojn de Fremdulo. 

- Sed ni ĉiuj timas, ke la kosmon eniros raso, kiu estos tro juna kaj energia por 
akcepti la principojn de paca kunekzistado. Jen kial konatiĝo kun ĉiu nova raso es- 
tas procezo malfacila kaj doloriga. Ni scias, ke via ŝipo havas laseron kaj tri rake- 
tojn kun termonukleaj batalkapetoj! 

David agnoskis la fakton kaj ne ekdisputis. 

- Jes, tio ĉi estas vero. Ĉu viaj ŝipoj ne havas armilojn? 

- Havas! - jesis la d-doriano. - Sed nur por defendo kontraŭ nekonata danĝero! 

- Ni havas la saman kaŭzon. 

D-doriano disigis la tentaklojn kaj triste diris: 

- Tio ĉi estas demando de fido! Kion signifas, ke vi havas tiajn primitivajn ar- 
milojn? Eble, tio ĉi estas signo de pacemo. Sed povas esti, tio ĉi estas malica provo 
kaŝi armilojn entute! 

“Tio ĉi signifas, ke ni estas malmodemaj sovaĝuloj, stultulo!”, - ekpensis 
David, sed silentis. 

- Mi ne scias... - subite elbalbutis la d-doriano. En lia voĉo aperis malgajo. - 
La afero de intertraktado estas treege malfacila. Mi estas simpla piloto! Mi ne 
scipovas komunikiĝi kun Fremduloj! 

- Ankaŭ mi, - konfesis David. - Sed se ni konfidos la interkomunikadon al 
specialistoj... 

- Ne eblas, - malĝoje diris la d-doriano. - Ni ne povas meti vin en malprofitan 
pozicion, ĉar niaj intertraktantoj havas sperton de komunikado kun aliaj rasoj. Vi 
ne havas tiajn specialistojn. La regulo estas justa: kontraktas tiuj, kiuj efektivigis la 
unuan kontakton. Ni devas akcepti decidon. Ni devas anonci, ĉu niaj rasoj estas 
danĝeraj unu por alia aŭ ne. 

Ili ambaŭ eksilentis. 

Damnitaj reguloj! David estis preta konsenti, ke la vortoj de Fremdulo enhavas 
racian kemon. Simila skrupulo eĉ kortuŝis... 

- Hodiaŭ vi havas tre belan kolorigon, - elmurmuris li, provante plenigi ĝenan 
paŭzon. Li estis piloto kaj ne komprenis ĉiujn nuancojn de la kolora alfabeto tiel, 
kiel komprenis ilin la msa psikologino kaj la Holivuda ŝminkisto. Sed David devis 

ja ion diri... 

- Cu vere? - demandis la d-doriano. 

- Tre bele estas, - diris David. - Bluaj tentakloj kaj tiuj verdaj makuletoj... 

- Mi tre nervozis antaŭ la renkonto, rapidis, ĉion faris haste... - Fremdulo 
malkontente ekbalancis suprajn tentaklojn. - Ĉu vi simple eldiras komplimenton al 
mi, jes? 

Fakte tio estis vera. David diraĉis tion, kiu venis en lian kapon, same kiel li 
sporade faris, ekirante kun la edzino al ia enua, sed nepra monduma vespero. 

Kaj li respondis same intuicie: 

- Mi estas absolute sincera. La brilaĵetoj ĉirkaŭ la spiriletoj estas ravaj. 

La spica odoro de la d-doriano plifortiĝis. 

- Dankon. Tio ĉi estis improvizaĵo... Ĉu vere estas bele? 

- Tre... - David apenaŭ tenis emociegon. 

La ideo estis terura. 

La ideo estis genia! 

Ĉu estas vero, ke antaŭ li estas de d-doria ino? Tiu malmulto, kiun la homaro 
sciis pri Fremduloj, ne kontraŭis tian hipotezon. Ĉiuj Fremduloj estis duseksaj, ĉar 
tio estis la plej oportuna maniero de reproduktado, garantianta interŝanĝadon de 
gena materialo kaj facilon de rekombino de genoj. Ĉiuj Fremduloj malhavis super- 
stiĉojn, kaj ambaŭ seksoj havis samajn rajtojn, ĉar dum babilado pri siaj kamaradoj 
la d-doriano uzis pronomojn “li” kaj “ŝi” samofte. 

Sed pri si mem la d-doriano ĉiam diris “li”! 

- Ĉu ne estos kontraŭ reguloj babili iomete pri ni, intertraktantoj? - demandis 
David. 

- Ne estos, - konsentis la d-doriano. 

- Ĉu vi havas familion, estimata amiko? 

- Jes, restis hejme la edzino kaj tri infanoj. 

La genia ideo fiaskis. 

- Kaj mi estis edziĝinta dufoje, - malĝoje diris David. 

- Nenio estas etema, eĉ amo, - bombaste, sed kun kompreno respondis Frem- 
dulo. - Mi tre volus reveni al mia ŝipo kaj diri: “Niaj rasoj estas proksimaj kaj 
povas vivi en paco!” 

- Kio do malhelpas vin? 

La d-doriano ekhezitis, sed finfme respondis: 

- Suspekto, homo. Temra suspekto pri esenco de la homaro. 

Paniko inundis Davidon. Ĉu tralikiĝs informo pri militoj, revolucioj, malsato, 
religiaj malakordoj? Ĉu Fremduloj decidos, ke homoj estas sangavidaj kaj dan- 
ĝeraj? 

- Dim, amiko mia, - diris David. - Mi respondos ĉiujn viajn demandojn. Per 
kio ni ofendis vin? 

- Vi tro bone intertraktas - eldiris la d-doriano. Li iomete ekstaris sur la pintoj 
de tentakloj. Tio estis la signo de ekstrema emocio. 

- Kion signifas “tro bone”? - perpleksis David. 

- Inter niaj rasoj estas abismo, - malgaje diris la d-doriano. - Estas fiziologia 

kaj psikologia malsimilo, diversaj vivkondiĉoj, tre rimarkebla kultura malkon- 
grueco... Vi ja mem diris, ke la moron de emocia farbado vi opinias arĥaika... Ne 
interrompu min! Cu vi povas almenaŭ sporade finaŭskulti min normale? Nu, do. 
Ciu raso, enirante la unuan kontakton, ĉiam spertas teruran socikulturan ŝokon. 
Neniuj hipotezoj de sciencistoj, nenia arto de fantazioj kapablas prepari por kon- 
takto kun Fremduloj. Mi amikas kun multaj kulĥanoj, mi komunikiĝis kun anoj de 
ĉiuj naŭ rasoj. Kaj pro tio via eksteraĵo ne ŝokas min. Sed vi, vi, homo! Kiel estas 
eble, ke vi sidas apud ulo treege malsimila, komunikiĝas kun li, babilas pri familiaj 
valoraĵoj kaj specialaĵoj de ŝminkado? 

- Povas esti, - komencis David tre ekscitite, - la kaŭzo estas, ke nia patrina 
planedo havas tre diversajn vivformojn. Ni kutimas al ĉiaj eksteraĵoj... 

Tentakloj premiĝis en gesto de suspekto. 

- Cu animaloj de via planedo estas raciaj? 

- Ne... laŭ tiuj scioj, kiujn ni posedas. 

- En tiu kazo tio ĉi ne klarigas la strangaĵojn. 

- Ankaŭ homoj estas diversaj. La haŭtkoloro de homoj... 

- La fenomeno de kolora dimorfismo estas konata ĉe ĉiuj rasoj, - tuj forbalais 
ĉiujn liajn kontraŭaĵojn la d-doriano. - Sed ĝi ne savis de la socikultura ŝoko. Ne! 
Ni timas alion! 

- Kion? - fatale demandis David. 

- Ni suspektas... - la d-doriano eĉ balbutis pro emocio, - ke homoj jam 
renkontiĝis kun aliaj rasoj. Sed pro la terura perverseco de sia psiko - neniigis ilin 
aŭ transformis en senrajtajn sklavojn! 

- Mensogo! - David eksentis sin vere insultita. - Tio ĉi ne estis!. Jes, homoj 
batalis inter si mem, unuiĝis laŭ komuna lingvo... 

- Tio estis ĉe ĉiuj. 

- Laŭ komuna teritorio... 

- Ankaŭ tio ĉi estis. 

- Laŭ haŭtkoloro! 

-Estis... 

- Religio! 

- Treege ofte. 

- Pro ekonomiaj kaŭzoj... 

La d-doriano nur triste suspiris. 

- Ce homoj pli frue estis diskriminacio pro nacioj, seksoj, aĝoj... 

La d-doriano triste prononcis: 

-Ni trastudis ĉiujn materialojn, kiujn vi donis al ni laŭ viaj ebloj. Ili ne enhavas 
respondon. Via civilizacio evoluas laŭ kutima vojo. Sed ial ĝi ne miras pro kon- 
takto kun ni. Eĉ vi, ordinara piloto, estas perfektega intertraktulo! Konkludo estas 
malbona: vi jam renkontiĝis kun alia racia vivformo. Car vi ne rakontas pri tio ĉi, 
la sorto de tiu raso estas trista. Mi tre deziras doni bonan resumon, amiko. Sed mi 
timas! 

Venis silento. Tra apenaŭ rimarkeblaj fendoj en la planko fluis freŝa aero. Ra- 
diis la asteroida ringo, malproksime pendis la kosmoŝipoj. David elmurmuris: 

- Se mi povus nun esti hejme... veturi por fiŝkaptado... 

- Ho ve... - sopire respondis la d-doriano. - Trankvila rivereto... mi sidas 
apud la edzino sur la bordo, fiŝkaptforkoj estas preparitaj... 

- Ni uzas fiŝkaptilojn... 

- Pasio mankas. Cu sportkonkursoj estas evoluintaj ĉe vi? 

David kapjesis. 

- Ni havas bonegajn sidlokojn en la centra stadiono de la urbo, - fanfaronis la 
d-doriano. - Se ni dum nuna tagnokto decidos ion, mi ankoraŭ sukcesos viziti la fi- 
nalon. La edzino tre esperis, ke ni kune spektos ĝin. 

- Kaj mian edzinon ne eblas eltiri al fiŝkaptado, nek al futbalo... - bedaŭris 
David. - Sed se okazos ia akcepto aŭ filantropa vespero... 

La d-doriano movis tentaklojn, tio estis gesto de kunsento, kaj diris: 

- Amo estas enigma sento ĉe ĉiuj raciaj rasoj. Malgaje estas, kiam ĝi aperas ĉe 
malkongruo de interesoj. 

- Ne, ni havas sufiĉe da komunaj interesoj, - malbenante sin pro tio, ke li ko- 
mencis rakonti al la fremdplaneda oktopodo pri specialaĵoj de la familia vivo, diris 
David. - Sed fiŝkaptado, sporto ne estas virinaj aferoj. 

- Kial? - miris la d-doriano. - Amiko mia, en vi parolas ankoraŭ vivanta seksa 
ŝovinismo! Ne estas bone malpermesi al virinoj ĉasi aŭ sportumi... 

David levis la kapon, ekrigardis la d-dorianon kaj ekparolis... 

Oni preskaŭ ne donis al li tempon por laviĝi. La damnita farbo defrotiĝis kun 
malfacilaĵoj. David elspezis trioblan kvanton da akvo, antaŭ li riskis foriri el la 
duŝejo. Li vestiĝis kaj revenis el la sanitara parto de la ŝipo en sian kajuton. 

Lin atendis kapitano Edd Kuvert, tre agrabla maljuna homo, kaj la enigma rusa 
virino Anna Begunec. Streĉo jam lasis iliajn vizaĝojn, nun restis nur scivolemo. 

- Nu, kio? - rompante la vicon demandi, ekparolis Anna. 

- Cio estas en ordo. - David sidiĝis en fotelon, iomete hezitis, sed finfine eltiris 
el kofreto kun propraj aĵoj ladbotelon kun viskio. Edd balancis la kapon, sed ankaŭ 
eltiris propran ladbotelon. 

Begunec silente akceptis glaseton de David. 

- Nu? - demandis Edd. 

- Ili timis nin, - klarigis David. Li glutis kaj ĝuante fermis la okulojn. La unua 
guto da alkoholaĵo dum lasta monato. Kaj la unua trankvila minuto. - Ili timis nin 
terure. Kaj ĉu vi scias, kial? Pro tio, ke ni tro bone intertraktis! Ni tro facile adap- 
tiĝis al ilia eksteraĵo kaj al iliaj kutimoj kaj reguloj. 

- Sed kion ili ne ŝatis en tio ĉi? - miris Edd. 

- D-dorianoj decidis, ke ni jam havas sperton komunikiĝi kun aliaj fremdaj ra- 
soj. Sed ĉar ni neis tion, Fremduloj suspektis, ke ni mensogas. Ili suspektis, ke ni 
neniigis tiujn, kun kiuj ni renkontiĝis. 

La kapitano de la sola tera stelŝipo Edd Kuvert ekridegis, ambaŭmane tenante 
la kapon. Begunec sarkasme ekridetis. 

- Laŭ ilia opinio, neniel alimaniere ni povis akiri sufiĉan flekseblon de la kon- 
scio, - klarigis David. - Rasaj, religiaj diferencoj ne estas sufiĉa kaŭzo. D-dorianoj 

emis kontakti... ili tre bone klarigis, kial milito en la kosmo ne devas kaj ne povas 
okazi, kial la plej utilaj estas paco kaj vendado de teknologioj. Sed ili bezonis ian 
klarigon de nia... kiel tion esprimi... kontaktemo? Guste kontaktemo! Pro tio mi 
permesis al mi rememori iun sciencan hipotezon pri tio, ke kromanjonanoj kaj ne- 
andertalanoj dum longa tempo ekzistis komune. Sporade ili interbatalis, sporade 
kunekzistis, dum ne kunfluiĝis en unu rason. Mi supozis, ke ekde tiu ĉi tempo la 
homaro konservis plian kontaktemon. Se vi povus vidi, kun kia entuziasmo la d- 
doriano konsentis kun mi! 

- Tiu ĉi hipotezo ne eltenas ian ajn kritikon, - Begunec kapneis. 

- Sed mi ne diris, ke ĝi estas vera. Mi supozis. - David verŝis al si ankoraŭ 
iomete de viskio. - Fino! Ili agnoskis, ke ni plene meritas egalrajtan komunikiĝon! 

- David, mi konas vin dum 20 jaroj. - Edd balancis la kapon. - Estas bone, ke 
vi ĉion decidis kun la d-doriano. Sed mi vidas laŭ via vizaĝo, ke vi havas ankoraŭ 
unu hipotezon. Naturan. Kiun vi opinias vera. 

David triumfe ekridetis. 

- Jes. Komprenu, dum la interparolado aperis paŭzo... kaj mi laŭdis la ceremo- 
nian farbadon de Fremdulo, nur por diri ion ajn! Kaj li treege plivigliĝis... nu, estis 
tre simile, kvazaŭ mi rimarkus novan lippomadon de la edzino kaj laŭdus la ko- 
loron... 

- La d-doriano estis ino? - ekkriis Begunec. - Mi petas pardonon... virino? 

- Ne! - David balancis la kapon. - Absolute ne. Li estis viro. Sed poste ni babi- 
lis pri la familioj... Li rememoris, kiel li iras kune kun la edzino fiŝkapti, aŭ spekti 
iun ilian fremdplanedan futbalon.. .Cu vi komprenas min? 

La vizaĝo de Anna mallumiĝis. Edd kvakis. 

- La vira kaj la virina psikologioj estas diversaj, - triumfe diris David. - Ri- 
gardu malgrandajn infanojn: knaboj petolas kun aŭtomobiletoj, interbatalas, kaptas 
ranojn, sed knabinoj rigardas spegulon, klaĉas, stulte ridas. Ni alkutimiĝis. Sajnas 
al ni, ke povas esti nur tiel. Sed ĉe ili la diferenco inter viroj kaj virinoj estas nur 
fiziologia! La psikologio estas sama! Psikologie ili estas unu sama raso! Sed ni, 
homoj, fakte estas du rasoj, kiuj vivas en simbiozo. Ni kutimas kontakti Fremdu- 
lojn ekde suĉinfana aĝo! Ni estas idealaj intertraktantoj, ĉar estas eble mirigi nin 
nek per kolorigado, nek per senkaŭzaj diskutadoj, nek per nekomprenemo de la 
oponanto! Ni ĉiam trovos komunan lingvon kun ĉiuj en Universo! 

Begunec ekstaris. Kun indigno ŝi ekrigardis al David kaj elkriis: 

-Neandertalulo! 

La perpleksa David silentis. La ĉefa ekzopsikologino kiel kuglo elflugis el lia 
kajuto. Edd Kuvert ironie ekridetis. 

- Nu... aŭ preskaŭ kun ĉiuj... - murmuris David. 

tradukis Irina Udalova (Taganrog) 
redaktis Aleksej Guljaev (Taganrog) kaj Viktor Aroloviĉ (Moskvo) 

Se vi volas havi leteramikojn en Javunio , skribu al Japana Esperanto- 
Korespondo-Servo, KLEG, Sonehigasi 1-11-46-204, Toyonaka, JP-561-0802. 
Korespondu ne per reto, sed nepre per afrankita letero, kaj skribu preslitere viajn 
adreson, aĝon, sekson, okupon, interesojn ktp. (NUN) 


KOKTELO 


Evidentiĝas, ke la rusa kaj Esperanto tute interplektiĝis inter si, kaj parton de rusaj 
vortoj konsistigas E-aj vortoj, ekz. mono-zpaMMa. Do, sube vi trovos rusajn vortojn, 
kaj la kvanto de punktoj montras, kiom da literoj troviĝas en la ellasita parto, 
koincidanta kun E-vorto. La E-vortoj eniras 
kun finaĵoj. Por plifaciligi la respondon, post 
la rusaj vortoj enkrampe estas klarigata 
signifo de la E-vorto. 


Solvoj de la taskoj en REGo JVs 2 (21) 
METANAGRAMO: 1. re - ter - kret 


- sterk - sarket. 

KOKTELO: 1) koro; 2) kolo; 3) koro; 
4) kapo; 5) avo; 6) stari; 7) piro; 
8) pago; 9) reto; 10) veni. 


1) A. h (agipulme) 

2) .... h (noca insekto) 

3) . h (malpatrino) 

4) .... h (NaCl) 

5) rbip...fla (korinklini) 

6) (...) + (..) (tuŝante la supran surfacon)+(kvaroble du) 

7) .3 a (linieto) 

8) cn... (en superabunda kvanto) 

9) B... . Teica (nia intema) 

10) II.... Ĥ (vitaminhava berarbusto) 


2 personoj sendis ĝustajn respondojn al la taskoj en la antaŭa numero de 
REGo: Anton Loŝmanov (Komsomoljsk-na-Amure) kaj Vjaĉeslav Roĵdestvenskij 
(Ĉeljabinsk). Gratulojn! (Tatjana Auderskaja) 


La solvojn necesas sendi dum 2 semajnoj post ricevo de la gazeto al Tatjana 
Auderskaja poŝte (Ukrainio, 65026 Odessa-26, p/k 71) aŭ rete (<zoo@te.net.ua>, 
<verda99@mail.ru>). 


UTILAJ ADRESOJ 

REU : p/k 57, 105318 Moskvo; retadreso <esperanto@au.ru>; 

ttt-ejo <http://www.reu.ra/> 

Libroservo de REU : p/k 4716, 432063 Uljanovsk; retadreso <yuka@vens.ra>; 

plena katalogo <http://reu.da.ru/ras/katalogo.htm>. 

REJM : str. Dugina 17-62,140180 Ĵukovskij, Moskva reg.; 

retadreso <rejm@euro.ra>; ttt-ejo <www.tejo.org/rejm>. 

UEA : Nieuwe Binnenweg 176, NL-3015 BJ Rotterdam, Nederlando; 

retadreso <uea@uea.org>; ttt-ejo <http://www.uea.org>. 

















NOVA ROMANO DE M.BRONŜTEJN 

La 21-an de majo aperis nova romano de 
Mikaelo Bronŝtejn “Dek tagoj de kapitano 
Postnikov” (ISBN 5-86038-027-5; 334 paĝoj + 8- 
paĝa fotaro; fonnato 60x90/18; Tiĥvin, 2004; 
eldonkvanto - 500 ekz.). La unua prezentado de la 
libro fare de la aŭtoro mem okazis la 27-an de majo 
en Moskva E-klubo “Lev Tolstoj”. La mendojn 
bonvolu adresi al <mamuto@rambler.ru>. La libro 
aperis jam ankaŭ en la Libroservoj. Jen estas 
opinioj de la provlegintoj: 

La historia romano “Dek tagoj de kapitano 
Postnikov” de Mikaelo Bronŝtejn pri eventoj en Rusia 
Esperantujo antaŭ cento da jaroj estas unika fenomeno 
en nia literaturo. Sub la plumo de la talenta verkisto 
revivas konataj Movadaj figuroj, inkluzive Ludovikon 
Zamenhof. Ili agas, vigle dialogas kaj malkovras al ni 
malklaraĵojn en nia historio. La aŭtoro tre bone konas la 
epokon: la homojn, la morojn, la realaĵojn, la gazetaron de tiu periodo kaj lerte enplektas ilin en 
sian rakontadon. Li bone posedas tiaman lingvaĵon. Cio ĉi kreas efekton de ĉeesto. Se aldoni, ke 
la romano havas sufiĉe streĉan, eĉ detektivan, intrigon, rezultas bonkvalita kaj fascina romano. 
Boris Kolker (Usono) 

Jen la brava, juna, ĉarmega oficiro Postnikov, kiu, en la tempo de niaj pioniroj, gvidis la 
rusan E-movadon. Eniru en lian vivon, liajn revojn, liajn renkontojn, dum la krozado al Ameriko 
por la Washingtona Universala Kongreso. Dank’ al kunmetado de tre diversaj dokumentoj, 
spektu la maturiĝon de nia Historio. Vidu kiel kunagas la noblaj streboj kaj la bazaj impulsoj. 
Aŭskultu la saĝajn parolojn de Zamenhof kiujn post jarcento ni ankoraŭ ne funde enlumigis. Kaj 
se foje la rakonto amare gustas, tamen je la fmo ni kapablos danki tiujn tiom sincerajn 
praesperantistojn. Marie France Conde-Rey (Francio) 

Mi delonge ne legas tiel nomatajn “historiajn romanojn ”, ĉar opinias, ke ĉion en ili diratan 
elpensas la aŭtoroj. Tamen leginte la novan historian romanon de Mikaelo Bronŝtejn, mi havas 
la impreson, ke li, doninte multajn dokumentojn kaj citaĵojn el la gazetaro ruslingva kaj 
esperanta - krom la konversacioj de la konataj historiaj E-personoj - sukcesis kredinde prezenti 
la tiutempan politikan-socian atmosferon en Rusio kaj en la esperantista medio. Leginda libro! 
Vladintir Samodaj (Moskvo) 


REGo (Rusia esperŭnto-G^eto) M3(22) junio 2004 
komuna eldono de REU kaj REJM 

redaktas Garik Kokolija kunredaktas Viktor Aroloviĉ 

poŝta adreso Pjatnickoje ŝosse 45 - 105, 125310 Moskvo, Rusio 
retadreso <gazeto@mail.ru> 

abontarifoj por 2004: 

por loĝantoj de Rusio kaj aliaj lartdoj de KSS - 140 rubloj sendendaj al: 

Teopmn B.ia.rnMHpoBUM KoKOJina, Tbmouncoe rnocce 45 - 105, 125310 MocKBa 
por loĝantoj de aliaj landoj -15 eŭroj pagendaj al la konto kklg-r ĉe UEA 















